
Skepsiksen  tieteellisen  neuvottelukunnan  jäsenet  ovat  usein  toivoneet 
yhdistyksen  suuntautuvan  enemmän  nuorisoon.  Tätä  varten  Skepsiksen  hallitus 
kehitti  ns.  parafaktaprojektin.  jolla  on  tarkoitus  aktivoida  koulunuorisoa.  Projektin 
käynnistys  edellyttää  kuitenkin  erillistä  rahoitusta,  jota  emme  ole  vielä  onnistuneet 
saamaan.  Toinen  avaus  nuorten  suuntaan  oli  hallituksen  maaliskuussa  perustama 
Sokrates-pa  1  k  i  n  to .  Se  myönnettiin  Karjaan  lukion  opettajalle  Sini  Hirsikangas- 
Huttuselle  esimerkillisestä  nuorison  kasvattamisesta. 

Kolmas  hanke  on  ns.  kotisivun  avaaminen  Intemet-verkossa.  Tavoitteena  on, 
että  koulujen  ja  kirjastojen  Internet-liitäntöjen  ympärille  ja  välille  muodostuisi 
asianharrastajien  Sokrates-tiimejä.  Niiden  toiminnan  tarkoitus  ja  sisältö  on  sama 
kuin  yhdistyksen  muunkin  toiminnan:  tutkia  ennakkoluulottomasti  ja  kriittisesti 

kysellen  ja  keskustellen  kvasitieteellisiä 
uskomuksia. 


Uskon,  että  räjähdysmäisesti  kasvava 
Internet  tulee  lähiaikoina  muuttumaan  pelkästä 
teknisestä  innovaatiosta  koko  kulttuuria  muo- 
vaavaksi  ilmiöksi.  Samoin  tapahtui  kirjoitus¬ 
taidon  ja  kirjan  keksimisen  yhteydessä.  Kirja  ei 


varmasti  lähiaikoina  häviä,  mutta  saa  rinnalleen 


tietoverkoston.  Internet  on  paisuva  tiedon  valtameri,  jossa  paljon  pintakuohun  alta 
löytyy  tiedon  helmiä.  Mutta  helmiä  ei  saa  ilmaiseksi.  Internetissä  on  kirjoittamaton 
eettinen  säännöstönsä,  ns.  netiketti,  jonka  perusajatus  on  tiedon  vapauden  vaatimus 
ja  kaiken  liian  hallinnoimisen  vastustus.  Nämä  periaatteet  sopivat  myös 
skeptikoille,  joten  Skepsis  on  Internetissä  kuin  kala  vedessä. 

Internetissä  ei  nykyisin  yleinen  passiivinen  lukutaito  riitä.  Siinä  vaaditaan  niin 
sanottua  kolmatta  lukutaitoa.  Se  on  pelkän  lukutaidon  lisäksi  aktiivista  kriittistä 
luovan  salapoliisin  taitojen  soveltamista.  Tällaista  kriittistä  suhtautumista  Skepsis 
on  koko  olemassa  olonsa  ajan  pyrkinyt  levittämään. 


Ilpo  V.  Salmi 

Skepsis  ry:  n  puheenjohtaja 

Kiropraktiikka,  laillistettua  taikauskoa? 


Mahlan  W  Wagner 

Herman  Ebbinghausin  kirja  Ahriss  der  Psv- 
chologie  (1908)  alkaa  sanoilla:  “Psykolo¬ 
gialla  on  pitkä  menneisyys,  mutta  lyhyt  histo¬ 
ria”  Sama  pätee  kiropraktiikkaan.  Hoitomene¬ 
telmänä  luu-  ja  lihaskäsittelyllä  on  pitkä  men¬ 
neisyys,  joka  ulottuu  aina  Hippokratesin  (400 
v.  eaa)  ja  Galen  (131-202)  aikojen  taakse. 
Mutta  se  kiropraktiikka,  josta  yleisesti  käytetään 
myös  nimitystä  selkärangan  käsittelyhoito 
(SMT),  keksittiin  Yhdysvalloissa  1895.  Mene¬ 
telmän  kehitti  Iowan  maaseudulla  asunut 
sekatavarakauppias,  hypnotisoija  ja  spiritualisti 
Daniel  David  Palmer.  Tällä  hetkellä  kiroprak¬ 
tiikka  on  Yhdysvalloissa  kolmanneksi  suosituin 
hoitomuoto.  Ammatissa  toimii  yli  45  000  kiro¬ 
praktikkoa;  vain  lääkäreitä  ja  hammaslääkäreitä 
on  enemmän. 

Kiropraktiikan  juuret  ovat  vahvasti  pseudo¬ 
tieteessä,  vaikka  sen  onkin  väitetty  koko  100- 
vuotisen  historiansa  ajan  perustuvan  tiukasti  tie¬ 
teeseen  ja  tieteellisiin  metodeihin.  Menetelmän 
kehittäjä  Palmer  oli  itseoppinut  parantaja,  joka 
useimpien  okkultistien  tavoin  suhtautui  halvek¬ 
sien  perinteiseen  lääketieteeseen.  Toronton 
lähellä  Kanadassa  1845  syntynyt  ja  sieltä  1870- 
luvulla  lowaan  muuttanut  Palmer  oli  perehtynyt 
syvällisesti  frenologiaan,  spiritualismiin, 
teosofiaan  ja  magneettihoitoihin  ja  hän  uskoi, 
että  ajatuksia  voitiin  siirtää  telepatian  avulla. 
Palmer  väitti  saaneensa  henkimaailman  kautta 
tiedon,  jonka  avulla  hän  kehitti  kiropraktiikan 
filosofiaa  ja  käytäntöjä.  Tiedon  tästä  hänelle  oli 
välittänyt  50  vuotta  aiemmin  Iowassa  kuollut 
tohtori  Atkinson. 

Oivalluksen  hoitomuotoon  Palmer  sai 
kuitenkin  sattumalta.  Loppukesästä  1895  hän 
oli  hoitanut  huonolla  menestyksellä  kuuroa 
talonmies  Harvey  Lillardia,  jolle  hän  oli  yrit¬ 
tänyt  palauttaa  kuulon  tekemällä  ‘magneetti’- 
liikkeitä  käsillään  talonmiehen  kehon  yläpuo¬ 
lella.  Lopulta  18.  syyskuuta  hoitojensa  tehot¬ 
tomuuteen  turhautunut  ja  kärsimätön  Palmer 
tyrkkäsi  Lillardia  selkään  ja  kappas  vaan,  kuulo 


palasi  pysyvästi  Lillardin  vasempaan  korvaan 
Tämän  ihmeen’  jälkeen  Palmer  luopui  vähitel¬ 
len  kokonaan  magneettihoidoista  ja  keskittyi  ki¬ 
ropraktiikkaan. 

Palmerin  mukaan  sairauksien  ainoa  syy  oli 
kireä  selkärangan  hermo;  selkärangan  osittainen 
sijoiltaanmeno,  joka  voitiin  määritellä  selkäran¬ 
gan  vääristymien  avulla.  Tämän  vääristymän 
oikaisu  paransi’  Palmerin  mukaan  minkä  ta¬ 
hansa  sairauden,  koska  sen  jälkeen 
‘hermoimpulssit  pääsivät  vapaasti  ja  esteittä 
kulkemaan’.  Palmer  kehitteli  ajatusta  ‘sisäisestä 
voimasta’  tai  'sisäisestä  älystä’,  joka  muistuttaa 
suuresti  New  Age  -liikkeen  esoteerisia  käsityk¬ 
siä  energiasta  tai  esimerkiksi  teorioita  Kirlian 
aura-valokuvista.  Myöhemmin  Palmerin 
ajatuksia  kehittivät  hänen  poikansa  Bartlett 
Joshua  ja  tämän  poika  David  Daniel  eli  Dave, 
joten  Palmerin  perhe  -  isä  keksijä,  poika  kehit¬ 
täjä  ja  pojanpoika  opettaja,  kuten  heitä  kutsu¬ 
taan  ovat  hallinneet  kiropraktiikkaa  suurim¬ 
man  osan  koko  sen  satavuotisesta  olemassa 
olosta. 

Monet  nykyisistä  kiropraktikoista  myötäi¬ 
levät  useita  Palmerin  ja  hänen  perillistensä 
ajatuksia.  He  vastustavat  esimerkiksi  lääkkeiden 
käyttöä,  rokotuksia  ja  useimpia  leikkauksia. 
‘Virallista’  asemaa  nauttiva  Yhdysvaltain  joh¬ 
tava  kansallinen  kiropraktikkojen  yhdistys  tosin 
myöntää,  että  rokotukset  ovat  osoittautuneet 
hyödyllisiksi,  mutta  se  samalla  vaatii  rokotuksia 
vapaaehtoisiksi.  Äskettäin  julkaistussa  kiroprak¬ 
tikkojen  asenteita  mittaavassa  tutkimuksessa 
(JMPT,  1994  17,  584-590,  Coley  &  Mitchell) 
todettiin,  että  80  prosenttia  kiropraktikoista  ei 
halunnut  rokotuttaa  lapsiaan.  41  -  68  prosenttia 
suhtautui  välinpitämättömästi  rokotusohjelmien 
tehoon  ja  useimmat  yksinkertaisesti  kiistivät 
rokotusten  tieteelliset  näytöt.  Tämä  antaa  aiheen 
olettaa,  että  kiropraktikot  olivat  vahvasti  ja 
tunteenomaisesti  sitoutuneen  lääketieteen  vas¬ 
taiseen  ideologiaan,  mikä  on  ollut  luonteen- 

omaista  tämän  hoitomuodon  historialle  ja 
filosofialle. 

Nämä  kiropraktikot  eivät  kiinnitä  huomiota 
potilaan  oireisiin;  sen  sijaan  he  tutkivat 
selkärangan  sijoiltaanmenoja.  He  eivät  myös¬ 
kään  puhu  ‘hoidosta’  vaan  yksinkertaisesti 
sijoiltaanmenon  korjaamisesta  tai  ‘oikaise¬ 
misesta’,  jolla  he  saavat  normaalit  hermoradat 
toimimaan  niin  että  ‘sisäinen  äly’  voi  palauttaa 
kehon  terveyden.  Silti  he  mieluusti  väittävät, 
että  niksaushoitoa  saanut  potilas  on  kertonut 
muidenkin  vaivojen  kuten  astman,  vuode- 
kastelun,  mielenterveyshäiriöiden,  masennuk¬ 
sen,  diabeteksen,  angiinan  ja  sydänsairauksien, 
vilustumisen  tai  ummetuksen  korjautuneen 
samalla  kertaa.  Useimmat  potilaat  hakeutuvat 
kuitenkin  kiropraktikon  hoitoon  nimenomaan 
alaselän  kipujen  vuoksi. 

Nykyisin  kiropraktikon  ammattikunta  Yh¬ 
dysvalloissa  koostuu  kirjavasta  joukosta  amma¬ 
tinharjoittajia.  Erilaisia  hoitomuotoja,  ‘oikaisu- 
menetelmiä’,  on  tarjolla  useita  kymmeniä. 
Ammattikunta  on  jakaantunut  kahteen  kilpai¬ 
levaan  pääjärjestöön:  Kansainvälinen  ki¬ 
ropraktikkojen  yhdistys,  ICA,  on  näistä  pi¬ 
enempi,  ja  sen  tavoitteena  näyttää  olevan  Pal- 
merin  opetusten  perusajatusten  säilyttäminen 
muuttumattomina.  Amerikan  kiropraktikkojen 
yhdistys,  ACA,  on  edellistä  paljon  laajempi 
ryhmittymä,  ja  se  suosii  muitakin  diagnooseja  ja 
hoitotekniikoita  kuin  oikaisua.  Yhdestä  asiasta 
kumpikin  järjestö  on  yhtä  mieltä:  ne  vastustavat 
aiemmin  mainittuja  julkisia  terveyspalveluja  ja 
lääketieteen  menetelmiä. 

Näiden  lisäksi  Yhdysvalloissa  toimii  pieni 
ryhmä,  Kiropraktisen  lääketieteen  kansallinen 
yhdistys,  johon  kuuluu  ehkä  noin  300  kiroprak¬ 
tikkoa.  He  ovat  hylänneet  Palmerin  perusteorian 
ja  keskittyvät  helpottamaan  alaselän  kipuja 
käsittelyn  avulla.  Järjestöjen  ulkopuolella  toimii 
myös  joukko  muita  kiropraktiikan  uudista- 
jaryhmiä,  jotka  ovat  sanoutuneet  irti  Palmerin 
perheen  kehittämistä  metafyysisistä  opeista  ja 
ikivanhoista  käsityksistä  selkärangan  sijoil- 
taanmenosta.  He  eivät  ole  sekaantuneet  kiro- 
praktiikkaan  liittyvään  muuhun  pseudotieteel¬ 
liseen  hölynpölyyn  ja  haluavat  kehittää  hoi¬ 
tomuotoa  tieteen  keinoin. 


Lääkärikunta  kriittistä 

Lääkärikunta  on  suhtautunut  jatkuvasti  kieltei¬ 
sesti  kiropraktiikkaan  useista  syistä.  Alusta 
lähtien  kiropraktikot  ovat  painottaneet  enem¬ 
män  havainnointia  kuin  kokemusperäistä  tietoa 
Epäilyjä  on  herättänyt  kiropraktiikan  taustalla 
olevat  metafyysiset  käsitykset  elinvoimasta  ja 
kehoa  parantavasta  'sisäisestä  älystä'.  Kenestä 
tahansa  saattoi  myös  tulla  kiropraktikko  tarvit¬ 
sematta  laajoja  lääketieteen  opintoja.  Lääkäri¬ 
kunnan  mukaan  tutkimuksissa  ei  ole  pystytty 
todentamaan  hoitomuodon  pätevyyttä.  Nyttem¬ 
min  jotkut  enemmän  kouluja  käyneet  ki¬ 
ropraktikot  ovat  itsekin  vastahakoisesti  myön¬ 
täneet,  ettei  tällaista  aukotonta  tai  kokemus¬ 
peräistä  tieteellistä  tutkimusta  ole. 

Kiropraktiikan  ensimmäinen  tieteellinen  jul¬ 
kaisu,  Journal  of  Manipulative  and  Phvsiologi- 
cal  Therapeutics  (JM RT),  perustettiin  vasta 
1980-luvulla  Lisäksi  on  perustettu  useita 
kansallisia  ja  alueellisia  tutkirnuskomissioita  ja 
tieteellisiä  k ir jal I isuusju Ikaisuja,  joissa  pääsään¬ 
töisesti  pyritään  todistamaan  kiropraktiikan  tie¬ 
teellistä  pätevyyttä.  Nykyisin  kiropraktiikka  on 
Yhdysvalloissa  yleisesti  hyväksytty  hoitomuoto. 

Kriitikkojen  mukaan  monissa  kiropraktikko¬ 
jen  mieluusti  lainaamissa  tutkimuksissa  on  ha¬ 
vaittu  selviä  puutteita.  Kiropraktikot  väittävät 
esimerkiksi  uusiseelantilaisen  kiropraktiikan 
tutkimuskomission  raportin  vuodelta  1979  to¬ 
distaneen,  että  “nykyaikainen  kiropraktiikka  on 
perusteiltaan  järkevää,  erittäin  turvallinen  ja 
terveydenhuollon  arvokas  osa".  Arvovaltaisen 
RAND  tutkimuskeskuksen  selvitys  vuodelta 
1992  puolestaan  muka  osoitti,  että  kiroprak¬ 
tiikka  on  tehokkain  ja  kustannuksia  säästävin 
hoitomuoto  alaselän  kipujen  hoitoon  ja  siksi 
tällaisista  kivuista  kärsivän  potilaan  pitäisi  en¬ 
siksi  hakeutua  kiropraktikon  hoitoon.  Ontarion 
terveysministeriön  1993  teettämän  Manga 
raportin  sanotaan  antaneen  ylivoimaisen  tuen 
‘tehokkaalle,  turvalliselle,  tieteellisesti  pätevälle 
ja  kustannuksia  säästävälle  kiropraktiikalle 
alaselän  kipujen  hoidossa'.  British  Medica I 
Journalissa  1990  julkaistussa  Meaden  rapor¬ 
tissa  todistettiin  kiropraktikkojen  mukaan,  että 
“alaselän  kivuista  kärsivälle  kannattaa  kokeilla 
kiropraktiikkaa,  mikäli  tällaiselle  käsittelylle  ei 


Skeptikko  2/95 


3 


ole  muita  esteitä,  ja  että  siitä  on  pitempiaikaista 
hyötyä  verrattuna  sairaalahoitoon” 

Tarkempi  tutustuminen  näihin  raportteihin 
kuitenkin  osoittaa,  että  ne  todistivat  huonosti  ki¬ 
ropraktiikan  toimivuutta.  Ensinnäkin  uusisee¬ 
lantilainen  ‘komissio’  koostui  kolmesta  jäse¬ 
nestä:  juristista,  tyttökoulun  eläkkeellä  olevasta 
johtajattaresta  ja  kemististä.  Komission  jäsenten 
kyvyttömyys  arvioida  kiropraktiikan  tieteellistä 
pätevyyttä  oli  ilmeisen  selvä,  sillä  he  antoivat 
yhtäläisen  painon  kiropraktiikasta  kertoville 
anekdooteille  ja  todistuksille  kuin  tieteellisille 
tutkimuksillekin.  Kiropraktiikan  kanssa  ristirii¬ 
taiset  lääketieteelliset  todisteet  oli  jätetty  koko¬ 
naan  vaille  huomiota. 

RAND-tutkimuksen  maksoi  kiropraktikko¬ 
jen  ammattikunta.  Neljä  yhdeksästä  tutkimuk¬ 
sen  arvioijasta  oli  hoitoa  kannattavia  kiroprak- 
tikoita  ja  vain  neljä  22  kontrolloidusta  tapauk¬ 
sesta  koski  itseasiassa  kiropraktista  käsittelyä. 
Tutkimus  käsitti  selkärangan  käsittelyä  yleensä, 
ei  mitenkään  erityisesti  juuri  kiropraktiikkaa. 
Tutkimus  ei  myöskään  käsitellyt  hoidon  tehok¬ 
kuutta  tai  hoidon  kustannushyötysuhdetta,  eikä 
siinä  otettu  kantaa  siihen,  mistä  potilaan  tulisi 
hakea  hoitoa. 

Manga  raportissa  siteeratuista  tutkimuksista 
puolestaan  puuttui  asianmukainen  kontrollir¬ 
yhmä.  Kiropraktikon  potilaita  ei  oltu  verrattu 
samanlaisiin  lääkäreiden  hoidossa  olleisiin 
potilaisiin.  Meaden  raportissa  verrattiin  yksilöl¬ 
listä  kiropraktista  hoitoa  saaneita  potilaita  suur¬ 
issa  ja  kiireisissä  sairaalaklinikoissa  fysikaalista 
hoitoa  saaneisiin.  Nämä  kaksi  hoitotapaa  eivät 
olleet  mitenkään  tasa-arvoiset.  Voidaan  myös 
olettaa,  että  potilaiden  tyytyväisyydessä  oli 
merkittävä  ero  ja  siksi  raportin  johtopäätökset 
perustuivat  ensi  sijassa  puhtaasti  subjektiivisesti 
raportoitujen  kipuhelpotusten  subjektiivisiin 
mittareihin  sen  sijaan  että  olisi  tehty  fysiologisia 
arvioita  hoidon  vaikutuksista. 

Tosiasiassa  nämä  tutkimukset  eivät  antaneet 
tukea  kiropraktiikan  toimivuudelle.  Ainoa  mitä 
niistä  voidaan  sanoa,  on  se,  että  selkärangan 
käsittelyhoito  auttaa  joissain  alaselän  kiputi¬ 
loissa,  mutta  ne  eivät  tue  kiropraktikkojen  väit¬ 
teitä,  joiden  mukaan  hoito  tehoaisi  myös  muihin 
terveysongelmiin. 


1990  tehtiin  laaja  selvitys  kiropraktiikkaa 
koskevien  tutkimusten  puutteista,  ja  se  julkais¬ 
tiin  Journal  of  Manipulative  and  Physiological 
Therapeutics  -lehdessä.  Yhdessäkään  46:ssa 
selvityksessä  käsitellyssä  tutkimuksessa  ei  oltu 
käytetty  nykyaikaisen  lääketieteen  vaatimaa 
kaksoissokkotestiä. 

Kiropraktiikan  filosofinen  ydin  on  'sisäi¬ 
sessä  älyssä  ja  käytännön  löydös  on  selkärangan 
vääristymä,  joten  kiropraktikkojen  käsitysten 
mukaan  sen  korjaus  helpottaa  alaselän  kipua  ja 
vaikuttaa  myös  muihin  sairausmuotoihin.  Krii¬ 
tikot  väittävät,  että  vääristymä  on  vain  kiroprak¬ 
tikkojen  mielissä.  Kun  yksi  potilas  käy  useam¬ 
man  kiropraktikon  hoidossa,  jokainen  niistä 
löytää  röntgenkuvista  aivan  erilaisen  vääris¬ 
tymän.  Lisäksi  röntgenkuvilla  ei  ole  pystytty 
osoittamaan  eroja  kiropraktisen  käsittelyn 
vaikutuksista  ennen  ja  jälkeen  ‘oikaisun’,  eikä 
ole  todisteita  siitä,  että  käsittely  olisi  korjannut 
vääristyneitä  nikamia. 

Kiropraktikot  käyttävät  epäilyt¬ 
täviä  hoitokeinoja 

Äskettäin  julkaistuissa  tutkimuksissa  on  todettu, 
että  80  prosenttia  kiropraktikoista  antaa  niksau- 
tushoitojen  ohella  ravitsemusohjeita  ja  itseasi¬ 
assa  myyvät  vitamiini-  ja  hivenainevalmisteita 
suoraan  potilailleen.  Monet  näistä  valmisteista 
(mukaan  lukien  homeopaattiset  ja  kiinalaiset 
valmisteet)  näyttävät  hoitotuloksen  kannalta 
olevan  arvottomia,  mutta  ne  ovat  hoitojen  anta¬ 
jalle  merkittävä  tulonlähde. 

Tutkimusten  mukaan  40  prosenttia  kiro¬ 
praktikoista  käyttää  kiputilojen  diagnostisoin¬ 
nissa  George  Goodheartin  vuonna  1964  kehit¬ 
tämää  niin  sanottua  ‘sovellettua  kinesiologiaa', 
johon  liittyy  muun  muassa  lihasten  voiman  tes¬ 
tausta  kehon  elinten  'heikkouksien'  selvit¬ 
tämiseksi  ja  sopivien  lääkkeiden  löytämiseksi. 
Kiropraktikko  saattaa  esimerkiksi  asettaa  testat¬ 
tavan  lääkevalmisteen  potilaan  rinnalle  tai 
kielelle  testatakseen  käsivarren  vastusta  ennen 
ja  jälkeen  lääkeaineen  asettamisen.  Yli  60  pro¬ 
senttia  kiropraktikoista  käyttää  akupunktiota  tai 
akupainantaa  ja  37  prosenttia  sanoo  antavansa 
homeopaattisia  valmisteita.  Lisäksi  merkittävä 

Varo  näitä  kiropraktikolta 

♦  jotka  käsittelevät  koko  selkärankaa  tai  ot¬ 
tavat  useita  röntgenkuvia 

♦  jotka  eivät  yritä  selvittää  aiempia  vaivojasi 
ja  tee  kliinistä  tutkimusta  ongelmiesi 
määrittelemiseksi 

♦  jotka  väittävät,  että  hoito  parantaa  immuu¬ 
nijärjestelmäsi  toimintaa,  elvyttää  elimistö¬ 
si  toimintoja  tai  hoitaa  sairauksia 

♦  jotka  tarjoavat  vitamiini-  ja  hivenaine- 
kuureja  tai  homeopaattisia  valmisteita 

♦  jotka  neuvovat  sinua  olemaan  rokottamatta 
lapsiasi 

♦  jotka  haluavat  sinun  allckirjottavan  sopi¬ 
muksen  pitkäaikaisesta  hoitosuhteesta 

♦  jotka  lupaavat  pitää  sairaudet  loitolla,  jos 
suostut  säännöllisiin  tarkastuksiin  ja 
käsittelyihin. 

Mahlan  W.  Wagner 

joukko  kiropraktikoista  käyttää  iridologiaa 
(iirisdiagnostiikkaa),  hiusanalyysiä,  refleksolo- 
giaa,  vatsahuuhtelua,  taikavarpuja  ja  magneet- 
titerapiaa. 

Monet  tutkivat  ‘selkärangan  vääristymiä' 
lisäksi  röntgenin  avulla.  Tutkimuksissa  on  ha¬ 
vaittu,  että  kiropraktikot,  jotka  omistavat  rönt- 
genlaitteet,  kuvaavat  potilaistaan  noin  80  pro¬ 
senttia,  kun  taas  ne  joilla  näitä  laitteita  ei  ole. 
käyttävät  röntgen iä  vain  10  prosenttia.  Tämä 
osoittaa  selvästi,  että  käytäntö  riippuu  saatavilla 
olevista  laitteista  (ja  voitosta)  paremminkin 
kuin  potilaan  oireista. 

Monien  kiropraktikkojen  käyttämät  puoska- 
rointimenetelmät  heittävät  vakavan  epäilyn 
koko  ammattikunnan  päälle  Useimmat  näistä 
epätieteellisistä  tekniikoista  eivät  ‘virallisesti' 
kuulu  kiropraktikko-opistojen  opetusohjelmiin. 
Niitä  opetetaan  tavallisesti  ammattikunnan 
lukemattomissa  jatkokoulutusseminaareissa 
(joiden  pääasiallisena  tavoitteena  on  auttaa  ki- 
ropraktikoita  lisäämään  potilaiden  määrää  ja 
siten  myös  heidän  tulojaan).  Sen  sijaan  heitä 
kyllä  näissä  opistoissa  ‘aivopestään’  todista¬ 


malla  jatkuvasti,  että  lääketiede  on  heidän  van¬ 
noutunut  vihollisensa.  Ja  saattaa  olla,  että  kiro¬ 
praktikkojen  kykenemättömyys  kriittiseen  ajat¬ 
teluun  johtuu  juuri  tästä. 

Kiropraktikon  koulutuksen  voi  saada  neli¬ 
vuotisessa  oppilaitoksessa,  joita  Yhdysvalloissa 
on  18,  Britanniassa  kaksi  ja  Ranskassa  ja  Tans¬ 
kassa  yksi.  Oppilaitoksissa  ei  anneta  kovin  pal¬ 
jon  tieteellistä  koulutusta  eikä  opeteta  tutkimus- 
käytäntöä  ja  tilastointia.  Näissä  ei  myöskään  ar¬ 
vosteta  tutkimusta.  Päinvastoin  sitä  itse  asiassa 
usein  väheksytään. 

Kiropraktikko-opistojen  vaatimustaso  on 
tähän  mennessä  ollut  useimmiten  lääketieteellis¬ 
ten  ja  muiden  yliopistollisten  tiedekuntien 
vaatimustasoa  huomattavasti  alempi,  ja  siksi 
opiskelijat  ovat  ehkä  akateemisesti  koulutettuja 
kyvyttömämpiä  tunnistamaan  pseudotieteellisiä 
väitteitä.  Äskettäin  eräs  entinen  kiropraktikko 
kertoi,  ettei  opetus  perustunut  rationaaliseen 
ajatteluun  ja  oli  itse  asiassa  täynnä  dogmaattista 
shamanismia.  Useimmat  kiropraktikot  ovat  eris¬ 
täytyneet  kokonaan  tieteellisestä  yhteisöstä. 
Vähemmän  kuin  10  prosenttia  heistä  tilaa  edes 
ammattikunnan  ainoaa  tieteellistä  julkaisua 
Journal  of  Manipulaiive  and  Physiological 
Therapeulics  -lehteä. 

Kiropraktikot  hyviä  markkina¬ 
miehiä 

Monet  kiropraktikot  ovat  sitoutuneet  eettisesti 
kyseenalaisiin  ja  vilpillisiin  keinoihin  laajenta¬ 
essaan  praktiikoitaan.  He  rohkaisevat  potilai¬ 
taan  tulemaan  ‘hoitoon'  kuukausittain  kauan 
senkin  jälkeen  kun  alkuperäinen  alaselän  kipu 
on  kadonnut.  He  saattavat  ehdottaa  säännöllistä 
niksautushoitoa  jopa  sylilapsille  ‘ehkäisemään 
myöhemmät  terveysongelmat'.  Nämä  samat 
ihmiset  väittävät  hoitavansa  lasten  korvatuleh¬ 
duksia  'oikaisemalla  vinoutuneita  niskanika¬ 
mia'.  Jotkut  kiropraktikot  houkuttelevat  ‘tutki¬ 
muksiinsa’  vapaaehtoisia  lisätäkseen  potilas¬ 
määriä.  Näissä  tutkimuksissa  on  sitten  löydetty 
vääristymiä  selkärangassa,  ja  tutkittavalle  kerro¬ 
taan,  että  tästä  saattaa  tulla  ‘hiljainen  tappaja', 
ellei  vääristymiä  välittömästi  hoideta.  Jos 
lääkäri  käyttäisi  tällaisia  keinoja  potilaiden 

kalastamiseksi,  häntä  melko  pian  syytettäisiin 
lääkärinetiikan  rikkomisesta  ja  väärinkäy¬ 
töksistä. 

Joissain  osavaltioissa  kiropraktikkojen 
räikeimpiin  käytäntöihin  on  jo  puututtu,  mutta 
muutamaa  tapausta  lukuunottamatta  he  ovat 
saaneet  jatkaa  entiseen  malliin.  Äskettäin  Ore¬ 
gonin  kiropraktikkojen  tarkastusneuvosto  kielsi 
muun  muassa  nikkelimagneetin  käytön  Orego¬ 
nin  osavaltiossa. 

Kiropraktiikan  on  toistuvasti  väitetty  toimi¬ 
van  “25  miljoonaa  potilasta  ei  voi  olla 
väärässä”,  sanotaan.  Koska  hoitomuodossa  ei 
periaatteessa  käytetä  lääkkeitä  tai  kirurgiaa,  sitä 
pidetään  paljon  turvallisempana,  lempeämpänä 
ja  tehokkaampana  kuin  tavanomaista  lääke¬ 
tiedettä.  Ihmisiä  viehättää  kiropraktikkojen 
mieltymys  uskontoihin,  eläinkokeiden  vastus¬ 
taminen  ja  hoitojen  antajien  ystävällinen 
suhtautuminen  potilaisiin.  Uskoa  vahvistaa 
vielä  se,  että  monet  tunnetut  kansalaiset  ovat 
hakeutuneet  kiropraktikon  hoitoon.  Heitä  ovat 
olleet  presidentit  Harry  S.  Truman,  Ronald 
Reagan  ja  George  Bush,  samoin  Eleonor  Roo¬ 
sevelt.  Hubert  Humphrey,  Thomas  Edison, 
tuomarit  Clarence  Darrovv  ja  Willian  Jen- 
nings  Bryan,  meedio  Jeanne  Dixon,  Luther 
Burbank.  Mahatma  Gandhi  ja  lukuisa  joukko 
viihdetaiteilijoita;  John  Wayne,  Clint  Walker, 
Frank  Sinatra  ja  Houdini.  Kiropraktiikkaan 
ovat  turvautuneet  myös  monet  tunnetut  urheili¬ 
jat  ja  urheilujoukkueet.  Tunnettuihin  henkilöi¬ 
hin  vetoaminen  on  hyvä  esimerkki  väärästä 
järkeilystä  jonkin  hoitomuodon  toimivuudesta, 
eikä  sillä  ole  mitään  tekemistä  tieteellisten  to¬ 
distusten  kanssa 

Kiropraktisten  hoitojen  perustuminen  van¬ 
hoihin  koeteltuihin  menetelmiin  on  yhtä 
pätemätön  todiste  ja  köyhä  korvike  hyvälle  tie¬ 
teelliselle  tutkimukselle.  Muutoinhan  meidän 
tulisi  luottaa  myös  astrologiaan  tai  taikavarpui¬ 
hin,  jotka  nekin  ovat  pitkäikäisiä. 

Erään  potilaiden  tyytyväisyyttä  terveyden¬ 
huoltojärjestelmään  selvittäneen  tutkimuksen 
mukaan  (West.  J  Med,  1989  150,  351-355, 
Cherkin  &  MacCornack)  'kiropraktikoiden 
potilaat  olivat  kolme  kertaa  tyytyväisempiä 
alaselän  kiputiloihin  saamaansa  hoitoon  kuin 
perhelääkäreiden  potilaat  (66  %  vastaan  22  %). 


Mistä  tiedät, 

että  olet  joutunut  kehnon 
kiropraktikon  käsittelyyn? 


♦ 

♦ 


♦ 


♦ 

♦ 

♦ 


♦ 


♦ 


♦ 


♦ 


Kun  käsittelyn  jälkeen  kävelysi  saa  aikaan 
omituiselta  kuulostavia  ääni. 

Kun  käsittelijä  höpöttää  koko  ajan: 
“Selkäranka  on  samanlainen  kuin  suklaa¬ 


rasia 

Kun  käsittelijä  jatkuvasti  tivaa 


Got  $ä 


jepari?  Onko  nyt  ihan  varmaa,  ettet  sä  ole 


jepari?” 

Kun  kuulet  hoidon  aikana  useita  kertoja 
rouskuttavaa  ääntä,  ja  sen  jälkeen  “puuh”. 
Kun  sinulle  tarjotaan  vähintään  kaksi 


drinkkiä. 


Kun  hoidon  lopuksi  käsittelijä  asettuu 
makuuasentoon  pöydälle  ja  sanoo:  “Nyt  on 


mun  vuoroni. 

Kun  käsittelijä  ei  ole  ollut  lähelläkään 
Woodstockia  ja  silti  hänen  vaatteensa  ovat 
kurassa. 

Kun  käsittelijä  ryntää  myöhässä  vastaano¬ 
tolle  ja  vielä  Mac  Donalds  -uniformu 
yllään. 

Kun  käsittelijä  vihjaa,  että  parilla 
ylimääräisellä  satalappusella  hän  voisi 
‘oikoa’  jotain  muutakin. 

Kun  sinulla  on  toimenpiteen  aikana  vaatteet 
päällä  mutta  käsittelijä  nakuna. 


David  Lettcrrnanin  TV-shamia 


Kiropraktikoista  tämä  näyttää  vahvistavan  kiro- 
praktiikan  toimivuuden  ja  puoltaa  heidän  am¬ 
mattinsa  luotettavuutta.  Mutta  tutkimuksen  huo¬ 
lellinen  luenta  osoittaa,  että  yksityistä  praktiik¬ 
kaa  pitäviä  kiropraktikoita  oli  todellisuudessa 
verrattu  klinikkojen  lääkäreihin.  Lääkärit  olivat 
käyttäneet  paljon  vähemmän  aikaa  yksittäisen 
potilaan  kanssa,  nauttivat  säännöllistä  palkkaa, 
joten  he  todennäköisesti  eivät  rohkaisseet  poti¬ 
laita  palaamaan  takaisin,  nojautuivat  vähemmän 
varmoihin  tieteellisiin  lähtökohtiin  ja  painotti- 

vat,  että  usein  aika  itsessään  parantaa  vaivat. 
Selvästi  potilaiden  tyytyväisyyteen  oli  monia 
syitä,  jotka  eivät  johtuneet  kyseisen  hoidon  te¬ 
hosta. 

Tutkimusten  mukaan  48  prosentilla  poti¬ 
laista,  jotka  eivät  olleet  saaneet  kiropraktista 
hoitoa,  selkäkivut  lievenivät  viikossa,  75  85 

prosenttia  alaselän  kivuista  kärsineet  paranivat 
työkykyisiksi  kuukauden  sisällä  ja  92  prosenttia 
parani  kahdessa  kuukaudessa.  Kiropraktinen 
hoito  tavallisesti  tarjoaa  välitöntä  helpotusta, 
mutta  tämä  voi  olla  tilapäistä  tai  kuviteltua  (eikä 
välttämättä  johdu  hoidosta  sinänsä).  Todisteita 
pidempiaikaisesta  paranemisesta  ei  ole,  joten 
kun  meille  kerrotaan,  että  kiropraktiikka 
toimii’,  se  usein  johtuu  siitä,  etteivät  ihmiset 
ymmärrä  plasebo-efektin  vaikutusta. 

Kiropraktikot  väittävät  usein,  että  hoito  on 
turvallista.  Rehellisyyden  nimissä  sanottakoon, 
että  miljoonista  vuosittain  tehdyistä  kiroprak- 
tikoiden  niksautushoidoista  yli  99,9  prosentilla 
ei  ole  ollut  mitään  pahempia  seuraamuksia. 
Varoittavia  tapauksia  kuitenkin  aina  silloin 
tällöin  sattuu;  esimerkiksi  niskan  niksautuksista 
johtuvia  halvaustiloja.  Vääristä  diagnooseista 
on  seurannut  pahoja  hoitojen  viivästymisiä 
esimerkiksi  murtumatapauksissa,  Hodgkinin 
taudissa,  korkeasta  verenpaineesta  kärsivillä  ja 
sydänkohtauksissa.  Taannoin  eräs  potilas  valitti 
kipua  vasemmassa  rinnassaan,  johon  kiroprak¬ 
tikko  suositti  niksautusta  ja  varoitti  samalla 
hakeutumasta  lääkärin  hoitoon.  Onneksi  potilas 
hakeutui  välittömästi  lääkärin  puheille  ja 
hänellä  todettiin  toisen  keuhkon  osittainen  tu¬ 
houtuminen.  Me  emme  itse  asiassa  tiedä  kuinka 
monia  muita  dokumentoimattomia  tapauksia  on, 
sillä  monet  potilaat  ovat  joko  häpeissään  tai 
jättävät  muutoin  kertomatta  kiropraktikon  hoi¬ 
don  aiheuttamista  vahingoista. 

Ammattikuntana  kiropraktiikka  on  saavutta¬ 
nut  suuren  suosion.  Yhdysvalloissa  se  on  kol¬ 
manneksi  suosituin  hoitomuoto  ja  sen  harjoitta¬ 
jat  ovat  saaneet  toimiluvan  jokaisessa  osaval¬ 
tiossa.  Useimmissa  se  myös  kuuluu  sairaus¬ 
vakuutuksen  piiriin.  Suosion  taustalta  löytyy 
mahtava  markkinointikampanja.  Toisin  kuin 
tavanomaiset  lääkärintoimen  harjoittajat 
lääkärit  ja  hammaslääkärit  -  kiropraktikot  mai¬ 
nostavat  laajasti  sanomalehdissä  ja  muissa  me¬ 


dioissa.  He  pitävät  laajoja  seminaareja,  joissa  he 
oppivat  miten  houkutella  potilaita  ja  kuinka 
saada  heidät  palaamaan  takaisin  senkin  jälkeen 
kun  alkuperäinen  kipu  on  jo  kadonnut.  Kiro- 
praktiikan  ammattikunta  valittaa  jatkuvasti,  että 
älyllinen  eliitti,  tieteentekijät  ja  lääkärit  ovat 
viimeiset  100  vuotta  sortaneet  kiropraktiikkaa. 
Amerikkalaiset  ovat  tunnettuja  siitä,  että  he 
tuntevat  sympatioita  kovaosaisia  ja  sorrettuja 
kohtaan  riippumatta  siitä,  mistä  syistä  näitä  sor¬ 
retaan.  Lisäksi  kiropraktiikka  vetää  muiden 
vaihtoehtohoitojen  tavoin  lääkäreihin 
tyytymättömiä  ja  luottamuksensa  menettäneitä, 
koska  nämä  saattavat  kirjoittaa  kalliita  lääkkeitä 
tai  tekevät  kivuliaita  leikkauksia. 

Usein  lääkärit  joko  eivät  näe  mitään  vikaa 
selkäkipuja  valittavassa  potilaassa  tai  kertovat 
muutoin,  että  vaiva  paranee  ajan  kanssa.  Täl¬ 
lainen  diagnoosi  saattaa  tuntua  loukkaukselta 
potilaasta  tai  potilas,  joka  haluaa  nopeaa 
paranemista,  turhautuu  tällaisista  neuvoista.  Ki¬ 
ropraktikko  puolestaan  saattaa  käyttää  enem¬ 
män  aikaa  potilaan  kanssa  käymäänsä  keskuste¬ 
luun  ja  on  valmis  myöntämään  että  potilaalla 
todella  on  ongelma  -  vakava  ongelma.  Poti¬ 
laasta  kiropraktikko  vaikuttaa  henkilöltä  joka 
haluaa  auttaa  suoraan,  ilman  lääkkeitä  ja  saa  ki¬ 
vun  nopeasti  ja  ennen  kaikkea  kivuttomasti  ka¬ 
toamaan.  Lisäksi  kun  hoitoon  vielä  liittyy 
kosketuksia  ja  fyysisiä  rituaaleja,  se  lisää  poti¬ 
laan  luottamusta.  Kosketuksen  parantava  ja 
terapeuttinen  voima  on  hyvin  dokumentoitu 
sekä  tieteellisesti  että  kristillisessä  traditiossa. 
Monet  kiropraktikot  tarjoavat  yksinkertaistetun 
selityksen  terveydestä  ja  vahvistavat  samalla 
potilaan  epäluottamusta  lääketieteeseen. 

Kiropraktikoista  on  tullut  erinomaisia 
myyntimiehiä,  psykologeja  ja  terapeutteja.  He 
ovat  oppineet  vetoamaan  potilaiden  pelkoihin  ja 
tietävät  kuinka  tarjota  lohtua  ja  helpotusta  ah¬ 
distukseen.  He  ovat  menestyneet,  vaikka 
selkärangan  oikaisulla  ei  ole  mitään  selvää  ti¬ 
eteellistä  perustaa.  Ja  huolimatta  hoitoihin  liit¬ 
tyvistä  pseudotieteellisistä  tekniikoista  ja 
filosofioista  kiropraktiikka  juhlii  tänä  vuonna 
100-vuotista  menestystai valtaan.  Erään  kriiti¬ 
kon  sanoja  lainaten  suurin  osa  kiropraktiikkaa 
on  'ainoa  laillisesti  tunnustettu  ja  lisensoitu  tai¬ 
kausko  nykypäivän  Yhdysvalloissa' 

Kirjoittaja  on  yhdysvaltalaisen  S.U.N.Y- 
yliopiston  (New  York  State  University  at 
Ossvego)  professori.  Artikkeli  perustuu  lumen 
Euroopan  skeptikkojen  kokouksessa  Ross- 
dorftssu.  Saksassa.  5.  toukokuuta  pitämään 
alustukseen,  /oka  tässä  julkaistaan  kirjoittajan 
luvalla.  Artikkelin  on  kääntänyt  ja  lyhentäen 
toimittanut  Marketta  Ollikainen 


Suomessa  ‘kiropraktiikkaa’  voi  harjoittaa  kuka  tahansa 

Suomessa  kiropraktikoiksi  itseään  kutsuvien  hoitojen  antajien  joukko  on  vähintään  yhtä 
kirjava  kuin  Yhdysvalloissa.  Joidenkin  arvioiden  mukaan  näiden  hoitojen  tarjoajia  on  yli 
tuhat.  Suomen  Kiropraktikkojen  liittoon  kuuluu  kuitenkin  vain  25  kiropraktikkoa. 

Liiton  puheenjohtaja  Kari  Kause  haluaa  tehdä  eron  koulutettujen  ja  kouluttamattomien 
kiropraktikkojen  välillä.  “Useimmat  jäsenkunnastamme  ovat  opiskelleet  Bornemothin 
yliopistossa  Britanniassa,  jossa  Doctor  of  Chiropractic  -tutkinnon  suorittaminen  kestää 
kuusi  vuotta.”  Kausen  mukaan  pääpaino  koulutuksessa  on  lääketieteellisillä  opinnoilla. 
"Esimerkiksi  kolme  ensimmäistä  vuotta  ovat  samoja  kuin  lääkärikoulutuksessakin." 

Kause  pahoittelee  sitä,  että  tilanne  kiropraktiikan  osalta  Suomessa  on  äärimmäisen 
sekava.  Kuka  tahansa  maallikkoniksauttaja  voi  pistää  pystyyn  praktiikan  väittäen  olevansa 
kiropraktikko.  “Ihmiset  eivät  pysty  erottamaan  koulutettuja  ja  rekisteröityjä  kiropraktikolta 
muista  tällaisten  palvelujen  tarjoajista”,  hän  valittaa. 

Viime  vuonna  voimaan  tullut  nimikesuojattuja  ammatteja  koskeva  laki  sulkee  sisäänsä 
myös  kiropraktikot,  mikäli  näillä  on  vähintään  neljän  vuoden  yhtenäinen  koulutus 
ammattiin.  Tällaisia  koulutettuja  kiropraktikolta  on  terveydenhuollon  oikeusturvakeskus 
rekisteröinyt  tähän  mennessä  24.  Itse  kiropraktikon  ammattinimike  jäi  kuitenkin  laissa 
suojaamatta.  Kiropraktikolta  apua  hakevan  kannattaa  siis  olla  tarkkana  titteleiden  kanssa, 
kuten  Timo  Kaitaro  huomauttaa  Skeptikko- lehdessä  1/94,  ja  tarkistaa,  että  hoitojen  antaja 
on  oikeusturvakeskuksen  hyväksymä  kiropraktikko.  Se  takaa  ainakin  sen.  että  hoitaja  on 
saanut  koulutusta  ammattiin  ja  että  mahdollisten  vahinkojen  varalle  kiropraktikolla  on 
potilasvahinkovakuutus.»;o 

Toimitukselta 


Tiede  2000  -lehden  päätoimittaja  Tuula 
Koukku  närkästyi  taannoisesta  Skeptikko- 
lehden  kansanedustajakyselystä.  Koukkua  oli 
ärsyttänyt  erityisesti  kyselyn  kohdat,  jotka 
koskivat  uskomista  ihmisen  kuolemattomaan 
sieluun  ja  Jumalan  olemassaoloon  "Jos 
suomalaiset,  kriittistä  asennetta  vahvasti  painot¬ 
tavat  skeptikot  nyt  ovat  onnistuneet  asian 
(Jumalan  olemassaolon)  ratkaisemaan,  en  voi 
kuin  toivoa  varjelusta  heidän  muilta  "tutki¬ 
muksiltaan”,  Koukku  kirjoittaa  pääkirjoi¬ 
tuksessaan  lehden  13,  huhtikuuta  ilmestyneessä 
numerossa. 

Koukku  muistuttaa,  etteivät  uskontotietei- 
lijätkään  sisällytä  kysymystä  Jumalan  olemassa¬ 
olosta  tieteen  reviiriin.  Tästä  olen  Koukun 
kanssa  samaa  mieltä,  eikä  mitään  tällaista 
jutussa  väitettykään. 

Myönnettäköön,  että  jutun  otsikko  oli 
hieman  harhainen,  kuten  Jan  Rydman 
asiallisesti  huomauttaa  Tieteessä  tapahtuu 
-lehdessä  (3/95).  Jutusta  itsestään  kylläkin  kävi 
selville,  ettei  kysymyksillä  suinkaan  haluttu 
määritellä  tai  listata  niin  sanotuisi  huuhaaksi 
ristittyjä  ilmiöitä,  vaan  lähinnä  selvittää 
kansanedustajien  käsityksiä  erilaisista  usko¬ 
muksista.  Jotkut  kyselyn  24  väitteistä  oli  otettu 
mukaan  siksi,  että  olisi  voitu  selvittää  näiden 
uskomusten  mahdollista  korreloitumista 
Valitettavasti  vastausten  vähäisyyden  vuoksi 
kovin  pitkälle  meneviä  johtopäätöksiä  tuloksista 
ei  voitu  vetää.  Jotain  suuntaa  ne  kuitenkin 
antoivat  edellisen  eduskunnan  mielipiteistä. 

Journalistina  en  voi  allekirjoittaa  Koukun 
näkemystä,  että  vastausprosentin  pienuuden 


vuoksi  koko  juttu  olisi  pitänyt  jättää  tekemättä. 
“Näin  pienen  vastausprosentin  saatuaan  moni 
tutkija  jättäisi  vastaukset  käsittelemättä  ja  istuisi 
miettimään  oman  kyselynsä  heikkouksia”. 
Koukku  motkottaa.  Kysely  koski  maamme 
korkeimman  päätöksentekoelimen  mielipiteitä, 
joten  pienenkin  vastausprosentin  painoarvo 
lienee  toinen  kuin  satunnaisotannalla  suorite¬ 
tuissa  kansalaiskyselyissä. 

Kysely  paljasti  monia  mielenkiintoisia 
seikkoja  ainakin  joidenkin  kansanedustajien 
uskomuksista  ja  toivoa  sopii,  että  ne  herättävät 
kansalaisia  ottamaan  paremmin  selvää  edus¬ 
tajiensa  näkemyksistä. 

Koukku  arvelee,  että  "monet  niin  sanotuista 
huuhaa-tuotteista  ovat  käyttäjälleen  vaaratonta 
viihdykettä".  Skeptikon  kokemusten  mukaan 
ihmiset  eivät  kuitenkaan  aina  erota,  mikä  on 
vaaratonta  huuhaata  ja  mikä  ei.  Monet 
sellaisetkin  käytännöt,  jotka  ovat  jo  saaneet 
laajaa  hyväksyntää,  saattavat  sisältää  hyvin 
kyseenalaisia  ilmiöitä.  Hyvä  esimerkki  tästä  on 
kiropraktiikka,  jonka  nimissä  tarjotaan  mitä 
epäilyttävimpiä  palveluja. 

Arvovaltaisen  tiedelehdet!  moitteista  huoli¬ 
matta  Skeptikko  aikoo  jatkaa  huuhaan  levi¬ 
tyksen  paheksumista  aina  silloin  kun  tähän  on 
aihetta.  Mutta  ehkä  sana  huuhaa  olisi  syytä 
määritellä  paremmin,  niin  että  jatkossa 
keskustelisimme  samasta  asiasta. 


Marketta  Ollikainen 

Ihmeistä 


David  Hume 

Tri  Tillotsonin  kirjoituksissa  esiintyy  eräs  täs¬ 
mällinen,  taitava  ja  sitova  todiste  Kristuksen 
ruumiin  todellista  läsnäoloa  vastaan  ehtoollises¬ 
sa;  sen  parempaa  todistetta  ei  voisi  keksiä  oppia 
vastaan,  joka  niin  vähän  on  vakavan  kumoami¬ 
sen  arvoinen. 

Kaikilla  tahoilla  myönnetään,  lausuu  tämä 
oppinut  kirkonmies,  että  raamatun  ja  kristillisen 
perintätiedon  arvovalta  perustuu  yksinomaan 
apostolien  todistukseen,  jotka  olivat  silmin¬ 
näkijöinä  Vapahtajan  tehdessä  niitä  ihmeitä, 
joiden  kautta  hän  todisti  jumalallisen  kutsumuk¬ 
sensa.  Varmuutemme  kristinopin  totuudesta  on 
sen  vuoksi  vähäisempi  kuin  varmuutemme  ais¬ 
tihavaintojemme  totuudesta;  sillä  jo  uskon¬ 
tomme  ensimmäisissä  perustajissa  edellinen  ei 
ollut  jälkimmäistä  suurempi,  ja  ilmeisesti  tämän 
varmuuden  täytyi  vähentyä  siirtyessään  heiltä 
heidän  oppilailleen;  ei  siis  kukaan  voi  luottaa 
heidän  todistukseensa  yhtä  paljon  kuin  omien 
aistiensa  välittömään  kohteeseen. 

Mutta  heikompi  todistus  ei  koskaan  voi  ku¬ 
mota  vahvempaa,  ja  vaikka  siis  oppi  todellisesta 
läsnäolosta  olisi  raamatussa  lausuttu  kuinka 
selvästi  tahansa,  olisi  sen  tunnustaminen 
suoraan  oikean  ajattelun  sääntöjä  vastaan.  Se 
sotii  aistihavaintoa  vastaan,  ja  kuitenkaan  eivät 
raamattu  eikä  perintätieto,  joihin  sen  väitetään 
muka  perustuvan,  omaa  sellaista  varmuutta  kuin 
aistit,  sikäli  kuin  edellisiä  tarkastellaan  vain 
ulkonaisina  todistuksina  eikä  P.  Hengen  välit¬ 
tömän  vaikutuksen  kautta  siirretä  kunkin  omaan 
sydämeen 

Kuinka  tervetullut  onkaan  tällainen  rat¬ 
kaiseva  todiste,  jonka  täytyy  vihdoinkin  vaien¬ 
taa  vaatelias  hurskastelu  ja  taikausko  ja  vapaut¬ 
taa  meidät  niiden  röyhkeistä  pyyteistä.  Minulle 
tuottaa  tyydytystä  kun  luulen  keksineeni 
samantapaisen  todisteen,  jonka  täytyy,  jos  se  on 
oikea,  viisaissa  ja  oppineissa  ihmisissä  olla  ai¬ 
naisena  salpana  kaikenlaista  taikauskon  harhaa 
vastaan  ja  siis  on  hyödyksi  niin  kauan  kuin 
maailma  säilyy.  Niin  kauan  on  näet  luullakseni 


kertomuksia  ihmeistä  ja  kummista  esiintyvä 
kaikessa  historiassa,  niin  hyvin  hengellisessä 
kuin  maallisessa. 

Vaikka  kokemus  onkin  ainoa  oppaamme 
tosiseikkoja  koskevassa  päättelyssä,  täytyy  tun¬ 
nustaa,  että  tämä  opas  ei  ole  ehdottomasti  ereh¬ 
tymätön,  vaan  omansa  toisinaan  johtamaan 
meidän  hairahduksiin.  Joka  meidän  ilmanalas¬ 
samme  jonakin  kesäkuun  viikkona  odottaa 
parempaa  säätä  kuin  jonakin  joulukuun  viikko¬ 
na,  ajattelee  oikein  ja  kokemuksen  mukaisesti, 
mutta  varmaa  on.  että  hän  todellisuudessa  saat¬ 
taa  huomata  erehtyneensä.  Kuitenkin  on  sanot¬ 
tava,  ettei  hänellä  sellaisessa  tapauksissa  ole  ai¬ 
hetta  soimata  kokemusta,  koska  se  tavallisesti 
näyttää  meille  edeltäpäin,  vastakkaisten  ta¬ 
pahtumain  kautta,  tämän  epävarmuuden,  kuten 
huolellinen  vaarinotto  osoittaa.  Kaikki  vaiku¬ 
tukset  eivät  samalla  varmuudella  seuraa 
oletetuista  syistään.  Muutamani  havaitaan 
kaikkina  aikoina  ja  kaikissa  paikoissa  pysyvästi 
kytkeytyvän  toisiinsa,  toisten  havaitaan  olevan 
vaihtelevampia  ja  toisinaan  pettävän  odotuk¬ 
semme,  jotenka  kokemuspäättelyssämme  esiin¬ 
tyy  kaikkia  mahdollisia  luotettavuuden  asteita, 
korkeimmasta  varmuudesta  vähäisimpään 
todennäköisyyteen. 

Viisas  mies  sovittaa  sen  vuoksi  uskonsa 
kokemuksen  todisteen  mukaiseksi.  Sellaisissa 
johtopäätöksissä,  jotka  perustuvat  poikkeukset¬ 
tomaan  kokemukseen,  odottaa  hän  tiettyä  ta¬ 
pahtumaa  mitä  suurimmalla  luottamuksella,  ja 
pitää  aikaisempaa  kokemusta  täydellisenä  todis¬ 
tuksena  tapahtuman  tulevasta  esiintymisestä. 
Muissa  tapauksissa  hän  menettelee  varovai¬ 
semmin:  hän  punnitsee  päinvastaisia  kokemuk¬ 
sia,  tarkastelee,  kumpaa  vaihtopuolta  suurempi 
kokemusten  määrä  tukee,  ja  tähän  suuntaan  hän 
epäillen  ja  empien  kallistuu;  ja  kun  hän  vihdoin 
ratkaisee  käsityksensä,  ei  sen  varmuus  ole 
suurempi  kuin  mitä  varsinaisesti  nimitetään 
todennäköisyydeksi. 

Kaikki  todennäköisyys  edellyttää  siis  koke¬ 
musten  ja  vaarinottojen  vastakohtaisuutta,  jol¬ 
loin  toinen  vaihtopuoli  havaitaan  toista  pai¬ 
navammaksi  ja  saa  tämän  ylemmyytensä  mu¬ 
kaisen  varmuuden  asteen.  Sata  tapausta  eli 
kokemusta  toisella,  viisikymmentä  toisella  ta¬ 
holla  aiheuttaa,  että  tapahtumaa  vain  epäröiden 
odotetaan;  kun  taas  sata  yhdenmukaista  koke¬ 
musta,  joita  vastaan  sattuu  vain  yksi  ainoa,  täy¬ 
dellä  syyllä  aiheuttaa  varsin  korkean  varmuuden 
asteen  Kaikissa  tapauksissa  meidän  täytyy 
keskenään  punnita  vastakkaisia  kokemuksia, 
mikäli  tällaisia  on,  ja  vähentää  pienempi  määrä 
suuremmasta,  jotta  tarkalleen  saisimme  tietää, 
kuinka  suuri  on  korkeampi  varmuuden  aste. 

Sovitamme  nämä  pe¬ 
riaatteet  erääseen  yksi¬ 
tyistapaukseen.  Saatam¬ 
me  huomata,  ettei  ole 
olemassa  mitään  yleisem¬ 
pää,  hyödyllisempää,  jo¬ 
pa  ihmiselämälle  vält- 
tämättömämpää  järjen- 
toimintaa  kuin  se,  että 
lähtökohtana  on  kanssa¬ 
ihmisten  todistus  ynnä 
silminnäkijäin  kuvaukset. 

Joku  ehkä  väittää,  että 
tämä  järjen  toiminta  ei 
pohjaudu  syysuhteeseen. 

Sanoista  minä  en  kiistele. 

Riittää  huomauttaa,  että 
luottamuksemme  jokai¬ 
seen  tämäntapaiseen  to¬ 
disteeseen  perustuu  vain  siihen,  että  olemme 
kokeneet  inhimillisten  todistusten  paikkansa¬ 
pitävyyttä,  siihen,  että  silminnäkijäin  kuvaukset 
tavallisesti  ovat  tosiseikkojen  kanssa  yhtäpi¬ 
tävät. 

Koska  on  yleinen  periaate,  ettei  ole  havait¬ 
tavissa  mitään  olioiden  keskinäistä  yhteyttä  ja 
että  kun  toisesta  johdamme  toisen,  tämä  perus¬ 
tuu  pelkästään  siihen  kokemukseen,  joka  meillä 
on  niiden  pysyvästä  ja  säännöllisestä  kyt¬ 
keytymisestä,  on  ilmeistä,  että  meidän  ei  pidä 
tehdä  mitään  poikkeusta  tästä  periaatteesta  in¬ 
himillisen  todistuksen  hyväksi,  jonka  yhteys 
jonkun  määrätyn  tapahtuman  kanssa  näyttää 
yhtä  vähän  välttämättömältä  kuin  minkä  muun 


tahansa.  Ellei  muisti  olisi  jossakin  määrin 
luotettava,  elleivät  ihmiset  olisi  tavallisesti 
taipuvaisia  totuuteen  ja  rehellisyyden  periaat¬ 
teeseen,  elleivät  he  tuntisi  häpeää,  kun  heidät 
havaitaan  syypäiksi  valheeseen,  ellei,  sanon, 
kokemus  olisi  osoittanut  kaikkia  näitä  ominai¬ 
suuksia  ihmisluontoon  kuuluviksi,  ei  meillä 
koskaan  olisi  vähintäkään  luottamusta  inhimil¬ 
lisiin  todistuksiin.  Mielipuoli  tai  valehtelija  ja 
roistoksi  tunnettu  ihminen  ei  keskuudessamme 
nauti  minkäänlaista  luottamusta. 

Ja  koska  silminnäkijäin  kuvauksista  ja  inhi¬ 
millisistä  todistuksista  saatu  varmuus  perustuu 
entiseen  kokemukseen,  niin  se  myöskin 
vaihtelee  tämän  kokemuksen  mukana  ja  sitä 
pidetään  joko  todistuk¬ 
sena  tai  todennäköisyy¬ 
tenä  riippuen  siitä,  onko 
määrätynlaisten  kuvaus¬ 
ten  kytkeytyminen  mää¬ 
rätynlaisiin  seikkoihin 
havaittu  vakinaiseksi  vai 
vaihtelevaksi. 

Koko  joukko  olosuh¬ 
teita  on  tämänlaatuisissa 
arvosteluissa  otettava 
huomioon,  ja  lopullisen 
mittapuun,  jonka  avulla 
ratkaisemme  kaikki  kiis¬ 
tat,  mitä  niihin  nähden 
saattaa  esiintyä,  tarjoaa 
aina  kokemus  ja  vaa- 
rinotto.  Milloin  tämä 
kokemus  ei  ole  jollakin 
taholla  täysin  yhdenmukainen,  esiintyy 
arvosteluissamme  välttämätön  vastakkaisuus  ja 
sama  todisteiden  keskinäinen  kumoutuminen 
kuin  kaikessa  muussakin  kokemuksen  todis¬ 
tuksessa.  Meillä  on  usein  epäilyksiä  toisten 

todistuksia  kohtaan.  Me  punnitsemme  niitä 

vastakkaisia  seikkoja,  jotka  aiheuttavat  empi¬ 
mistä  ja  epävarmuutta;  ja  kun  huomaamme 
suuremman  painon  toisella  puolen,  kallistumme 
sille  taholle,  mutta  kuitenkin  suhteessa  toisen 
vaihtopuolen  voimaan  vähentyneellä  varmuu¬ 
della. 

Esilläolevassa  tapauksessa  saattaa  tämä  to¬ 
distuksen  ristiriitaisuus  johtua  useammasta  eri 
syvstä;  päinvastaisen  todistuksen  esiintymisestä. 


1  1 


Skeptikko  2/95 


“Edellyttäkäämme  että  seikka ,  jonka 
todistus  koettaa  varmistaa,  kuuluu 
tavattomiin  ja  ihmeellisiin;  silloin 
todistuksen  varmuus  vähenee,  ... 
samassa  suhteessa  kuin  seikka  on 
enemmän  tai  vähemmän  tavaton.  ” 


todistajain  luonteesta  tai  luvusta,  tavasta,  jolla 
he  esittävät  todistuksensa  tai  kaikkien  näiden 
seikkojen  yhteisvaikutuksesta.  Meissä  viriää 
epäily  jotakin  seikkaa  kohtaan,  kun  todistajat 
ovat  keskenään  ristiriitaiset,  kun  he  ovat  har¬ 
valukuiset  tai  luonteeltaan  epäilyttävät,  kun 
heillä  on  etua  siitä,  mitä  he  väittävät,  kun  he 
esittävät  todistuksensa  epäröiden  tai  päinvastoin 
liian  kiivain  vakuutuksin.  On  vielä  monia  muita 
samanlaisia  erikoisseikkoja,  jotka  saattavat 
vähentää  tai  tuhota  jonkun  inhimillisen  todis¬ 
tuksen  vakuutusvoiman. 

Edellyttäkäämme  esim  että  seikka,  jonka 
todistus  koettaa  varmistaa,  kuuluu  tavattomiin 
ja  ihmeellisiin;  silloin  todistuksen  varmuus 
vähenee,  enemmän  tai  vähemmän,  samassa 
suhteessa  kuin  seikka  on  enemmän  tai  vähem¬ 
män  tavaton.  Perusteena  siihen  luottamukseen 
mikä  meillä  on  todistajiin  ja  historioitsijoihin,  ei 
ole  mikään  yhteys ,  jonka  me  a  priori  käsit¬ 
täisimme  vallitsevaksi  todistuksen  ja  todel¬ 
lisuuden  välillä,  vaan  se,  että  me  olemme  tot¬ 
tuneet  havaitsemaan  yhdenmukaisuutta  niiden 
kesken.  Mutta  jos  seikka  on  sitä  laatua,  että 
sellainen  vain  harvoin  on  ollut  vaarinottomme 
kohteena,  silloin  kiistelee  kaksi  vastakkaista 
kokemusta  keskenään;  toinen  niistä  vähentää 
toista,  siinä  määrässä  kuin  sillä  on  siihen  voi¬ 
maa,  ja  vahvempi  voi  vaikuttaa  mieleen  vain 
jäljellejääneellä  voimallaan 

Juuri  sama  kokemuksen  periaate  siis,  jonka 
suo  meille  tietyn  määrän  luottamusta  todistajain 
lausuntoihin,  suo  meille  myös  tässä  tapauksessa 
tietyn  määrän  epäluottamusta  seikkaa  kohtaan, 
jonka  he  koettavat  varmistaa;  ja  tämä  ristiriita 
on  välttämättä  omansa  järkyttämään  uskoa  ja 
luottamusta  niin  suuntaan  kuin  toiseenkin. 


“Minä  en  uskoisi  sellaista  juttua,  vaikka 
Cato  sen  minulle  kertoisi"  (Plutarkhos,  Vita 
Catonis  Min.  19)  -  tällainen  sananparsi  kierteli 
Roomassajo  tämän  filosofisen  isänmaanystävän 
eläessä.  Täten  myönnettiin,  että  jonkun  seikan 
uskomattomuus  saattaisi  kaataa  näinkin  arvo¬ 
valtaisen  todistajan. 

Intian  ruhtinas,  joka  kieltäytyi  uskomasta 
ensimmäisiin  kuulemiinsa  kertomuksiin  pakka¬ 
sen  vaikutuksista,  ajatteli  aivan  oikein.  Tieten¬ 
kin  tarvittiin  hyvin  vahva  todistus,  ennen  kuin 
hänet  voitiin  vakuuttaa  tällaisista  seikoista,  ne¬ 
hän  aiheutuivat  hänelle  kokonaan  tuntemat¬ 
tomasta  luonnon  tilasta,  jolla  oli  niin  vähän 
vertauskohtia  niiden  tapahtumain  kanssa,  mistä 
hänellä  oli  ollut  pysyvää  ja  yhdenmukaista 
kokemusta.  Joskaan  ne  eivät  olleet  vastakkaisia 
hänen  kokemukselleen,  eivät  ne  myöskään  ol¬ 
leet  sen  mukaisia. 

(Epäilemättä  kukaan  intialainen  ei  ollut 
voinut  tehdä  sitä  kokemusta,  että  vesi  kylmässä 
ilmanalassa  jäätyy.  Tämä  merkitsee  luonnon 
siirtymistä  hänelle  täydellisesti  tuntemattomaan 
tilaan;  hänen  on  täysin  mahdotonta  a  priori  sa¬ 
noa,  mikä  on  siinä  olevan  seurauksena.  Se  on 
hänelle  uusi  kokemus,  jommoisen  tulos  on  aina 
epävarma.  Toisinaan  voidaan  analogian  nojalla 
arvata,  mikä  on  seurauksena,  mutta  se  on  siitä 
huolimatta  vain  arvailua.  Ja  täytyy  tunnustaa, 
että  puheenalaisessa  tapauksessa,  jäätymisessä, 
tulos  on  analogian  sääntöjä  vastaan  ja  sen¬ 
laatuinen,  jommoista  järkevä  intialainen  ei  saata 
odottaa.  Kylmän  vaikutus  veteen  ei  ole  asteet- 
tainen  kuten  kylmän  asteet  itse,  vaan  kun 
jäätymispiste  on  saavutettu  siirtyy  vesi  heti 
äärimmäisestä  nestemäisyydestä  täydelliseen 
kiinteyteen.  Tällaista  tapahtumaa  voidaan  sen 
vuoksi  nimittää  tavattomaksi,  ja  tarvitaan  varsin 
vahva  todistus,  jotta  se  tulisi  uskottavaksi  läm¬ 
pimän  ilmanalan  ihmisille.  Toisaalta  se  ei 
kuitenkaan  ole  ihmeellinen  eikä  sitä  kokemusta 
vastaan,  että  luonnonkulku  on  yhdenmukainen 
kaikissa  tapauksissa,  joissa  olosuhteet  ovat 
samat.  Sumatran  asujaimet  ovat  aina  nähneet 
veden  nestemäisenä  omassa  ilmanalassaan,  ja 
heidän  jokiensa  jäätymisen  täytyisi  heistä  näyt¬ 
tää  ihmeeltä.  Mutta  he  eivät  ole  koskaan  näh¬ 
neet.  minkälaista  vesi  on  Moskovassa  talvella. 

ja  sen  vuoksi  eivät  he  voi  pätevästi  päätellä, 
minkälainen  olisi  seuraus  siellä.) 

Mutta  lisätäksemme  todennäköisyyttä,  joka 
puhuu  jotain  todistajain  lausuntoa  vastaan, 
olettakaamme,  että  heidän  vakuuttamansa  seik¬ 
ka  ei  ole  ainoastaan  omituinen,  vaan  todella 
ihmeellinen,  ja  olettakaamme  myös,  että  todis¬ 
tus,  tarkasteltuna  erikseen  ja  sinänsä,  on  vallan 
täydellinen;  siinä  tapauksessa  taistelee  todistus 
todistusta  vastaan  ja  vahvemman  niistä  täytyy 
voittaa,  kuitenkin  voimalla  joka  on  vähentynyt 
suhteessa  toisen  vaihtopuolen  voimaan. 

Ihme  on  luonnonlakien  kumous;  ja  koska 
kiinteä  ja  muuttumaton  kokemus  on  nämä  luon¬ 
nonlait  varmistanut,  on  ihmettä  vastaan  puhuva 
todistus  asian  luonnosta  johtuen  niin  täydellinen 
kuin  mikään  kokemusperuste  koskaan  saattaa 
olla  Miksi  on  enemmän  kuin  todennäköistä, 
että  kaikkien  ihmisten  täytyy  kuolla,  että  lyijy  ei 
voi  jäädä  itsestään  ilmaan  leijailemaan;  että  tuli 
kuluttaa  puuta  ja  että  sen  sammuttaa  vesi,  ellei 
siksi,  että  nämä  tapahtumat  on  havaittu  luon¬ 
nonlakien  mukaisiksi,  ja  että  tarvitaan  näiden 
lakien  kumoamista  eli  toisin  sanoen  ihmettä  nii¬ 
tä  ehkäisemään? 

Ihmeenä  ei  pidetä  mitään,  mikä  esiintyy 
tavallisessa  luonnonkulussa.  Ei  ole  mikään 
ihme,  että  näennäisesti  hyvissä  voimissa  oleva 
mies  äkkiä  kuolee;  onhan  tällaisia  kuolemanta¬ 
pauksia,  vaikka  ne  ovatkin  harvinaisempia  kuin 
muut,  kuitenkin  usein  havaittu  esiintyvän. 
Mutta  ihme  on,  että  kuollut  ihminen  palaisi 
elämään,  koska  sellaista  ei  ole  havaittu  mil¬ 
loinkaan  eikä  missään.  Jokaista  ihmetapahtu¬ 
maa  vastassa  on  sen  vuoksi  yhdenmukainen 
kokemus,  muutenhan  ei  tapahtuma  tätä  nimitys¬ 
tä  ansaitsisi.  Ja  koska  yhdenmukainen  kokemus 
on  todistuksen  veroinen,  on  tässä  asian  luon¬ 
nosta  johtuen  tarjolla  suoranainen  ja  täydellinen 
todistus  jokaisen  ihmeen  todellisuutta  vastaan; 
eikä  tällaista  todistusta  voi  kumota  eikä  ihmettä 
tehdä  uskottavaksi  mikään  muu  kuin  päinvas¬ 
tainen  voimakkaampi  todistus. 

(Toisinaan  voi  jokin  tapahtuma  itsessään 
näyttää  olevan  luonnonlakien  kanssa  ristiriida¬ 
ton,  ja  kuitenkin  olisi  sitä,  jos  se  tosiaan  esiin¬ 
tyisi,  nimitettävä  ihmeeksi,  koska  se  todel¬ 
lisuudessa  on  näiden  lakien  kanssa  ristiriidassa. 
Jos  siis  joku  henkilö,  omaksuen  itselleen  juma¬ 


lallista  arvovaltaa,  käskisi  sairaan  ihmisen  tulla 
terveeksi,  terveen  kaatua  kuolleena  maahan, 
pilvien  sataa  ja  tuulen  puhaltaa,  lyhyesti, 
määräisi  esiintymään  kaikenmoisia  luonnonta¬ 
pahtumia,  jotka  heti  noudattaisivat  hänen 
käskyjään,  niin  näitä  voitaisiin  syystä  pitää  ih¬ 
meinä.  koska  ne  tässä  tapauksessa  tosiaankin 
sotivat  luonnonlakeja  vastaan. 

Jos  taas  voidaan  epäillä,  että  tapahtuma  ja 
käsky  vain  sattumalta  osuivat  yhteen,  ei  ole 
mitään  ihmettä  eikä  mitään  luonnonlakien  ylit¬ 
tämistä  tapahtunut.  Jos  tämä  epäilys  poistetaan, 
on  ilmeisesti  kysymys  ihmeestä  ja  luonnon¬ 
lakien  ylittämisestä,  sillä  mikään  ei  voi  olla  sen 
enemmän  luonnonvastaista  kuin  että  ihmisen 
äänellä  tai  käskyllä  olisi  sellainen  vaikutus. 
Ihme  voidaan  tarkalleen  määritellä  jumaluuden 
erikoisen  tahtomuksen  tai  jonkun  näkymät¬ 
tömän  olennon  vaikutuksen  aiheuttamaksi  luon¬ 


tiinne  on  luonnonlakien  kumous;  ja 
koska  muuttumaton  kokemus  on 
nämä  luonnonlait  varmistanut,  on 
ihmettä  vastaan  puhuva  todistus  niin 
täydellinen  kuin  mikään  kokemuspe¬ 
ruste  koskaan  saattaa  olla.  ” 


nonlakten  ylittämiseksi.  Olkoon  ihme  ihmisten 
havaittavissa  tai  ei,  se  ei  sen  olemusta  muuta. 
Huoneen  tai  laivan  kohoaminen  ilmaan  on 
näkyvä  ihme.  Höyhenen  kohoaminen,  kun 
tuulelta  puuttuu  vaikka  kuinka  vähän  tähän 
tarkoitukseen  välttämätöntä  voimaa,  on  yhtä 
todellinen  ihme,  vaikkakaan  ei  siinä  määrässä 
meidän  havaittavissamme.) 

Iästä  seuraa  selvästi  (ja  se  on  huomionar¬ 
voinen  yleinen  aate),  että  mikään  todistus  ei  ole 
riittävä  varmistamaan  ihmettä,  ellei  todistus  ole 
sitä  laatua,  että  sen  erheellisyys  olisi  vielä  ih¬ 
meellisempi  kuin  se  seikka,  jota  se  koettaa 
varmistaa;  ja  siinäkin  tapauksessa  todistusperus- 
teet  kumoavat  toinen  toisensa,  ja  vahvempi  niis¬ 
tä  antaa  meille  ainoastaan  sen  verran  varmuutta 
kuin  sille  jää  voimaa  heikomman  tultua  siitä 
vähennetyksi. 

Kun  joku  kertoo  minulle  nähneensä  vainajan 
palanneen  elämään,  niin  minä  heti  itsekseni 
harkitsen,  kumpi  on  todennäköisempää;  että 
tämä  ihminen  joko  pettää  minua  tai  on  tullut 
petetyksi  taikka  että  hänen  kertomansa  seikka 
tosiaan  on  tapahtunut.  Minä  punnitsen  toista 
ihmettä  toista  vastaan;  ja  riippuen  siitä,  minkä 
todistuksen  havaitsen  vahvemmaksi,  lausun  rat¬ 
kaisuni,  aina  hyljäten  suuremman  ihmeen.  Jos 
hänen  todistuksensa  erheellisyys  olisi  suurempi 
ihme  kuin  hänen  kertomansa  tapahtuma,  silloin. 


mutta  vasta  silloin  saattaa  hän  vaatia  puolelleen 
uskoani  eli  hyväksymistäni. 

David  Hionen  essee  'Ihmeistä'  on  julkaistu 
teoksessa  'Tutkimus  inhimillisestä  ymmär¬ 
ryksestä  (WSOY  I93S)',  ja  sen  on  suomentanut 
Eino  Kaila.  Tämä  artikkeli  käsittää  esseen 
ensimmäisen  osan.  Julkaisemme  toisen  osan 
kahdessa  seuraavassa  Skeptikossa.  (Kursivointi 
sisältyy  alkuperäiseen  tekstiin,  alaviitteet  on 
tässä  laitettu  sulkuihin) 


Mankkaan  koululla  puitiin  rajatieteitä 

Helsingin  Mankkaan  yläasteella,  modernilla  tietoverkkoihin  integroituneella  koululla,  järjestettiin 
18.5.95  erikoinen  teemapäivä.  Opettaja  Terttu  Sääskilahti  oli  kutsunut  esitelmöitsijöitä  puhumaan 
yhdeksäsluokkalaisille  NLP-menetelmästä  (NeuroLinguistic  programming)  ja  Kirlian-kuvauksesta. 
Vastapainoksi  näille  tieteen  ja  pseudotieteen  rajalla  tasapainoileville  aiheille  Sääskilahti  oli  pyytänyt 
edustajan  myös  Skepsis  ry:stä  puhumaan  pseudotieteistä  skeptikon  näkökulmasta  ja  skepsismistä 
yleensä. 

NLP-luentoa  en  valitettavasti  ehtinyt  kuuntelemaan.  Kirliankuvaus  sekä  siitä  kertova  Matti  Ollila 
olivat  sen  sijaan  jo  tuttuja  entuudestaan,  taannoisesta  Skepsiksen  kuukausikokouksesta  Myönteistä 
esitelmässä  oli  että  luennoitsija  tarkasteli  aihettaan  kohtuullisen  kriittisesti.  Hän  muun  muassa  mainitsi 
esineiden  fyysiset  ominaisuudet  tärkeimmiksi  Kirlian-kuvaan  vaikuttaviksi  tekijöiksi.  Taulukot 
aivosähkökäyrien  luokittelusta,  luettelot  kirlianparametreista  ja  runsas  sivistyssanojen  käyttö  johtivat 
kuitenkin  pian  yhdeksäsluokkalaisten  mielenkiinnon  täydelliseen  lopahtamiseen. 

Omaa  alustustani  oli  kuuntelemassa  koulun  kaikki  kolme  yhdeksättä  luokkaa.  40:ssä  minuutissa 
ehdin  puhua  muun  muassa  kriittisestä  ajattelusta,  skeptismistä  menetelmänä  suojautua  erehtymiseltä, 
Occamin  partaveitsestä  ja  Humen  puntarista,  väitteiden  todistamisesta,  lapsen  taipumuksesta 
‘lapsenuskoon’,  nuoren  kasvusta  kriittisyyteen,  Kirliankuvauksen  fysikaalisesta  perustasta  ja  siihen 
liittyvästä  pseudotieteestä,  auroista  ja  auravalokuvauksesta,  astrologiasta,  Barnuin-efektistä,  ufoista  ja 
abduktioista,  rajatietolääkinnästä  ja  homeopatiasta  erityisesti,  paranormaalin  ja  ihmeen  määritelmävai- 
keuksistaja  siitä  miten  erottaa  tiede  ja  rajatieto  (edistyvyys,  toimivuus,  avoimuus)  sekä  skeptikkojen 
suhtautumisesta  uskontoon,  kreationismista,  skeptikkojen  tehtävästä  opettajana  ja  kasvattajana.  Skepsis 
ry:stä,  Skeptikko-lehdestä  ja  Skepsiksen  yleisötilaisuuksista. 

Oppilaat  kuuntelivat  alustustani  herpaantumatta.  Kysymyksistä  ja  taputuksista  päätellen  he  olivat 
myös  kiinnostuneet  kuulemastaan.  Kymmenkunta  innokkainta  jäi  vielä  ‘virallisen  osuuden'  jälkeen 
jatkamaan  keskustelua 

Yhdeksäsluokkalaisten  tietämys  skeptismistä  ja  skeptikoista  oli  varsin  vähäinen.  Vain  muutama 
oppilas  oli  kuullut  käsitteestä  ja  heidänkin  mielikuvansa  siitä  oli  melko  kielteinen.  Uskon  kuitenkin, 
että  teemapäivän  jälkeen  ainakin  joistakin  Mankkaan  yläasteen  oppilaista  tulee  lähivuosina  Skepsiksen 
jäseniä.  Tyytyväinen  Terttu  Sääskilahti  päätti  tehdä  skeptikon  vierailusta  vuotuisen.  Rajatieteilijöidcn 
uusintavierailusta  ei  sen  sijaan  puhuttu  mitään 

Robert  Brotherus 

Swift  lukee  kihtiä 


Petri  Sulin 

Vuoden  1708  helmikuussa  julkaistaan 

Lontoossa  pamfletti,  jonka  kirjoittaja, 
muuan  Isaac  Bickerstaff,  valittelee  sitä  syvää 
alennustilaa,  johon  moderni  astrologia  surullista 
kyllä  on  ajautunut.  Kirjoittajan  mielestä 
syyllisiä  tähän  ovat  ne  kaikenkarvaiset  huijarit, 
jotka  teeskentelevät  olevansa  tähdistäennustajia, 
mutta  eivät  todellisuudessa  ole  mitään  muuta 
kuin  oppimattomia  konnia  ja  valepukkeja.  Itse 
astrologiassahan  ei  ole  mitään  vikaa,  sen  ovat 
kaikkein  aikain  viisaat  ja  oppineet  tunnustaneet. 

Erityisen  sapekkaan  kohtelun  Bickerstaff 
varaa  Lontoon  ja  koko  Englannin  sen  hetken 
nimekkäimmälle  astrologille  John  Partridgelle, 
jossa  hänen  mielestään  personifioituu  nyky¬ 
aikaisen  astrologian  rappio. 

Partridge  oli  alkuperäiseltä  nimeltään  John 
Hevvson  ja  ammatiltaan  suutari,  joka  Lontoo¬ 
seen  muutettuaan  vaihtoi  nimeä,  ryhtyi  luke¬ 
maan  tähtiä  ja  profetoimaan  tulevaisuutta,  sillä 
ennustamisella  ansaitsi  huomattavasti  paremmin 
kuin  kenkien  paikkaamisella.  Astrologin  toi¬ 
mensa  ohella  Partridge  kunnostautui  myös 
puoskarina,  joka  erikoistui  lähinnä  veneeristen 
tautien  lääkitsemiseen.  Vuodesta  1680  lähtien 
hän  julkaisi  vaikutusvaltaista  astrologista  kalen¬ 
teria  Merlinus  Liberatus ,  josta  tuli  erittäin  suo¬ 
sittu  niin  rahvaan  kuin  herrasväenkin  keskuu¬ 
dessa.  Äärimmäisen  hämäriin  ja  epämääräisiin 
ennustuksiinsa  Partridge  yhdisti  aina  aimo 
annoksen  fanaattista  antikatolilaisuutta.  Alma- 
nakkansa  ja  antikatolilaisuutensa  ansiosta  hän 
pääsi  kuninkaallisen  hovin  suosioon  ja  kuningas 
Wilhelm  Oranialainen  nimitti  hänet,  jostain 
kumman  syystä,  peräti  hovilääkäriksi,  tosin 
palkattomaksi  sellaiseksi.  Hovin  suosio  legiti¬ 
moi  Partridgen  paikan  Englannin  johtavana 
astrologina. 

Vankkumattoman  suosionsa  vuoksi  Partrid¬ 
ge  oli  jatkuvasti  sivistyneen  älymystön  pilan  ja 
hyökkäysten  kohteena.  Häntä  ja  hänen  kalen- 
teriaan  riepoteltiin  surutta.  Mutta  Isaac  Bicker- 
staffin  hyökkäys  oli  jotakin  aivan  muuta.  Siinä 


kollega,  toinen  ansioitunut  tähdistäennustaja 
hyökkäsi  armotta  Partridgen  kimppuun  julistaen 
tämän  huijariksi  ja  valehtelijaksi.  Kaiken  kuk¬ 
kuraksi  Bickerstaff  ennusti,  että  maaliskuun  29. 
päivänä  Partridgen  hetki  oli  koittava;  huijari  itse 
sairastuisi  kuumeeseen  ja  menehtyisi  noin  kello 
yksitoista  illalla. 

Kyllähän  kansan  tämä  piti  uskoa.  Älymys¬ 
tön  logiikkaan  ja  rationaalisuuteen  vetoaviin 
puheisiin  eivät  Partridgen  kannattajat  reagoi¬ 
neet,  mutta  Bickerstaffin  ennustus  vakuutti 
sitäkin  enemmän.  Pamflettia  myytiin  mahtavat 
määrät.  Siitä  otettiin  useita  uusia  painoksia  ja 
kilpailevat  kirjapainajat  julkaisivat  piraattipai- 
noksia  ja  monenlaisia  kopioita  ja  mukaelmia. 

Mielenkiintoiseksi  asian  tekee  se,  että 
astrologi  Bickerstaff  ei  ollut  kukaan  muu  kuin 
Jonathan  Swift  ja  pamfletti  eräs  hänen  lukui¬ 
sista  apri  11  ipi  loistaan . 

Ennustus  ‘toteutuu’ 

Pila  sai  suuren  suosion  ja  jatkui  vielä.  Switt 
kirjoitti  purevan  satiirisen  elegian  Partridgen 
'kuoleman'  johdosta.  Swiftin  nimettömänä  jul¬ 
kaistu  runo  on  hämmästelevinään  Bickerstaffin 
ennustuksen  paikkansapitävyyttä  (ja  astrologian 
mahtia  yleensäkin)  ja  muistelee  kaihoisasti 
'edesmennyttä'  Partridgea  kaikessa  tämän  lois¬ 
tossaan.  Erityisesti  runoilija  painottaa  sitä  nero¬ 
kasta  tapaa,  jolla  Partridge  niin  loisteliaasti 
yhdisti  astrologin  ja  suutarin  ammatit.  Yhteydet 
eivät  ehkä  heti  ole  itsestään  selviä,  mutta 
Partridgen  taitavissa  käsissä  niitä  on  mahdoton 
erottaa  toisistaan. 

Seuraavaksi  Swift  julkaisi  uuden  kirjoituk¬ 
sen,  joka  oli  selonteko  astrologi  Bickerstatlin 
ensimmäisen  ennustuksen  toteutumisesta  eli 
John  Partridgen  'traagisesta  kuolemasta'.  Siinä 
anonyymi  kertoja,  Partridgen  puolituttu,  kuvai¬ 
lee  Partridgen  viimeisiä  vaiheita  ja  sitä,  kuinka 
tämä  kuolinvuoteellaan  paljastaa  todellisen  kar- 

vansa  ja  itse  tunnustautuu  täydeksi  huijariksi. 
Kaikki  ennustuksensa  Partridge  tunnustaa 
keksineensä  omasta  päästään  ja  nyt  lopun 
lähestyessä  omatunto  soimaa  häntä  ankarasti 

Sitten  ankara  kuume  väsyttää  Partridgen  ja 
hän  kuolee  Mutta  tämä  tapahtuu  kello  viisi 
jälkeen  seitsemän,  eli  -  kuten  kertoja  painottaa  - 
Bickerstaffin  ennustus  on  lähes  neljä  tuntia 
pielessä.  Muissa  yksityiskohdissaan  ennustus  on 
täsmällinen  Kertoja  päättää  selontekonsa  totea¬ 
mukseen,  että  vaikka  hän  ei  luonnollisestikaan 
itse  usko  ennustuksiin  (seikka,  jota  vastaan 
selonteon  jokainen  lausekin  puhuu),  hän  tulee 
seuraamaan  Bickerstaffin  seuraavien  ennustus¬ 
ten  toteen  käymistä  mitä  suurimmalla  mielen¬ 
kiinnolla,  ja  tulee  suuresti  yllättymään,  mikäli 
ne  eivät  toteudu. 

Viimeistään  nyt  Partridge  oli  koko  Lontoon 
naurunaihe.  Eikä  puutetta  ollut  niistäkään,  jotka 
ottivat  Bickerstaffin  ennustukset  ja  kaiken 
muun  todesta,  ja  tosiaankin  uskoivat  Partridgen 
kuolleen.  Partridge  itse  oli  koko  hommasta 
aivan  hämillään.  Hän  todellakin  piti  Bicker- 
staffia  oikeana  henkilönä,  katalana  kilpailijana, 
joka  tällä  törkyisellä  valhekampanjallaan  pyrki 
tuhoamaan  hänet  ja  viemään  hänen  asiakkaansa. 
Niinpä  hän  yritti  puolustautua  miten  parhaiten 
taitoi.  Hän  -  Partridge  -  oli  elossa.  Siispä  Bic¬ 
kerstaffin  ennustus  oli  väärässä  ja  Bickerstaff 
petkuttaja  ja  kelvoton  konna. 

‘Partridge’  puolustautuu 

Swift  ja  kumppanit  (Swiftin  lisäksi  lukuisat 
hänen  ystävistään  -  Congreve,  Gay,  Popc, 
Steele,  Addison,  Rowe  -  osallistuivat  hupiin) 
saivat  Partridgen  puolustuksesta  tietenkin  lisää 
tuulta  purjeisiin.  Partridgen  kirjoitelmat  kun 
olivat  aivan  yhtä  oppimattoman  kömpelöitä  ja 
tahattoman  koomisia  kuin  hänen  astrologiset 
kalenterinsakin.  Partridgen  osuudet  madalsivat 
heidän  mielestään  niin  debatin  kirjallista  kuin 
sen  älyllistäkin  tasoa.  Niinpä  debatin  tasoa 
kohottaakseen  Swift  ja  Congreve  kirjoittivat 
Partridgea  ‘puolustavan’  ja  Bickerstaffin  toimet 
jyrkästi  ‘tuomitsevan’  pamfletin,  jonka  he 
julkaisivat  Partridgen  nimissä. 

Pamfletti  selostaa  Partridgen  kärsimyksiä. 


Swift,  terävä  satiirikko 


Jonathan  Swift  syntyi  Dublinissa  1667,  kävi 
Irinity  Collegea  ja  vihittiin  Anglikaanisen 
kirkon  papiksi  1695.  Hän  tuli  tunnetuksi 
kahdella  kirkon  ja  oppineisuuden  korruptiota  ja 
vääristymiä  satiirisoivalla  kirjoituksellaan  A 
Tule  of  a  Titb  ja  The  Baitie  of  the  Books .  jotka 
julkaistiin  1704. 

1700-luvun  alun  Swift  vietti  lähinnä  Lon¬ 
toossa,  jossa  hänestä  viiltävien  satiirikonky- 
kyjensä  ansiosta  tuli  tory-puolueen  tärkein 
poliittinen  pamfletisti.  Kuningatar  Annen 
kuolema  (1714)  merkitsi  vallan  vaihtumista 
töryiltä  whigeille  ja  samalla  myös  loppua 
Swiftin  poliittiselle  uralle.  Hän  vetäytyi  Irlan¬ 
tiin,  jossa  hän  vietti  loppuelämänsä  St.  Pat¬ 
rickin  tuomiorovastina.  Irlannissa  hän  kirjoitti 
lukuisia  irlantilaisten  oikeuksia  puolustavia 
satiireja. 

Terveen  järjen  ja  rationaalisen  ajattelun 
perään  haikailleen  Swiftin  pääteos,  GulUvenn 
retket  (1726),  on  terävä  mutta  synkkä  analyysi 
ihmiskunnan  typeryydestä  ja  sen  moninaisista 
ilmenemismuodoista  elämän  eri  osa-aluciila. 
Ikävä  kyllä  kirja  on  yhtä  ajankohtainen  nyt 
kuin  kirjoitushetkelläänkin.  Swift  kuoli 
I145.ps 


kun  koko  maailma  uskoo  hänen  kuolleen. 
Elossa  olevaa  Partridgea  tullaan  hautaamaan  ja 
hän  yrittää  todistella  olevansa  elossa,  mutta 
eihän  sitä  kukaan  usko  ■■  kaikki  ovat  lukeneet 
päinvastaista.  Hautausurakoitsija  uskoo  Partrid- 

gea  tämän  veljeksi,  kun  sukunimikin  on  kerran 
sama.  Kappalainen  taas  pitää  Partridgen  käy¬ 
töstä  suorastaan  säädyttömänä;  seistä  nyt  siinä 
seurakuntalaisia  pelottelemassa,  kun  pitäisi 
maata  arkussa.  Ei  kai  Partridge  yritä  jotakin 
hämärää,  kenties  puijata  seurakunnalta  hautauk¬ 
sesta  sille  kuuluvat  rahat?  Partridge  sulkeutuu 
taloonsa  ja  uskaltautuu  ulos  vasta  kolmen 
kuukauden  kuluttua,  jolloin  hänen  naapurinsa 
arvelee  kalenterimaakarin  nousseen  haudastaan 
tähtiä  tiirailemaan  Hyökättyään  vielä  monta 
kertaa  Bickerstaffia  vastaan,  sekä  nimeltä 
mainiten  että  epäsuoremmin,  pamfletti  päättyy 
'Partridgen'  toteamukseen,  että  hän  aikoo 
todistaa  paavillisten  voimien  olevan  tämän 
häneen  kohdistuneen  hyökkäyksen  takana  ja 
että  hyökkäys  (tai  teurastus,  kuten  hän  itse 
sanoo)  samalla  kohdistuu  maan  kaikkea 
oppineisuutta  vastaan. 

Kuollut  mikä  kuollut 

Swift  eli  Bickerstaff  luonnollisesti  kiirehti 
kirjoittamaan  vastauksen  tähän  'Partridgen' 
julkeaan  hyökkäykseen.  Aluksi  lian  esittää 
loukkaantuneet  valittelunsa  siitä  matalamieli¬ 
sestä  ja  suorastaan  henkilökohtaisuuksiin  mene¬ 
västä  linjasta,  jolle  Partridge  on  debatissa  ikävä 
kyllä  lähtenyt.  "Tällainen  oppineiden  välinen, 
objektiiviseen  totuuteen  tähtäävä  väittely  ei 
kostu  mitään  siitä,  että  toista  nimitetään  tomp¬ 
peliksi  ja  roistoksi  Miten  totuus  voi  koskaan 
voittaa,  jos  kiistoissa  käydään  henkilökoh¬ 
taisuuksiin”,  Bickerstaff  kysyy.  Hän  toteaa,  että 
Partridgen  hyökkäys  tuntuu  kohdistuvan  yhtä, 
tätä  itseään  koskevaa  ennustusta  vastaan. 
"Partridge  väittää,  että  hän  on  yhä  elossa,  aivan 
kuten  oli  maaliskuun  29.  päivänäkin.  Tämä  on 
välillämme  olevan  kiistan  ydinkysymys", 
Bickerstaff  kiteyttää.  Partridge  on  Bickerstaffin 
mukaan  kuitenkin  ainoa,  joka  ennustuksen 
oikeellisuutta  oli  kritisoinut,  "mikä  johtunee 
mahdollisesti  siitä,  että  hän  on  jäävi  -  ihmiset 
kun  ovat  niin  kovin  usein  täysin  sokeita  itseään 
koskevissa  asioissa".  Siksi  Bickerstaffin  mu¬ 
kaan  Partridgen  lausuntoihin  ei  kannattanut 
kiinnittää  mitään  suurempaa  huomiota. 


Tämän  jälkeen  Bickerstaff  käy  taistoon. 
Viidellä  täysin  absurdilla  semanttisella  argu¬ 
mentilla  (tai  peräti  sanaleikillä!)  hän  romuttaa 
Partridgen  väitteet  siitä,  että  tämä  on  elossa. 
Partridge  ei  voi  olla  elossa.  Tai  jos  Partridge  on 
elossa,  hän  on  nekromantiikan  avulla  herättänyt 
itsensä  henkiin  kuolleista.  Mutta  se  ei  muuta 
sitä  tosiasiaa,  että  hän  kuoli  silloin  kun 
Bickerstaff  ennustikin  hänen  kuolevan.  Jos 
Partridge  nyt  on  noussut  kuolleista  niin  se  on 
aivan  eri  asia.  eikä  vaikuta  millään  tavoin  itse 
debatin  ydinkysymykseen. 

Bickerstaff  jatkaa  pamflettiaan  valituksella 
siitä,  että  koko  jupakka  on  paisunut  niin 
julkiseksi.  Häntä  surettaa  syvästi  se,  että  hänen 
arvokasta  ja  vakavaa  työtään  halvennetaan 
kaiken  kansan  suussa.  “Mutta  aika  on  tällainen, 
kaikki  syvällinen  ja  tärkeä  halvennetaan  ja 
saatetaan  naurunalaiseksi.  Ihmisen  viisaimmista 
ja  syvällisimmistä  ja  kalleimmista  ajatuksista 
tehdään  karkeaa  kauppatavaraa,  jota  sitten 
karjutaan  pitkin  katuja." 

Swiftin  aktiivinen  osuus  konfliktissa  päättyi 
tähän  eikä  muuta  enää  tarvittukaan.  Partridge 
oli  julistettu  kuolleeksi,  hänet  oli  kansan 
silmissä  leimattu  huijariksi  ja  saatettu  äärim¬ 
mäisen  naurunalaiseksi.  Partridge  menetti  mark¬ 
kinansa,  sillä  hänen  paikalleen  tungeksi  leegio 
kaikenlaisia  vale-Partridgeja,  joiden  seassa 
oikean  Partridgen  oman  kuolemansa  kiistävät 
lausunnot  olivat  kuin  huutava  ääni  erämaassa  - 
ei  sitä  kukaan  erityisemmin  noteerannut.  Nämä 
astrologit  täyttivät  Partridgen  jättämän  tyhjiön 
tehokkaasti.  Eräs  Partridgen  röyhkeimmistä 
seuraajista  (joka  ei  tosin,  toisin  kuin  monet 
muut,  ryöstänyt  Partridgen  nimeä)  ilmoitteli 
lehdessä  asuvansa  edesmenneen  ja  äärimmäisen 
kunnioitetun  tohtori  Partridgen  talossa  ja 
olevansa  tämän  'laillinen  seuraaja’  kaikissa 
tämän  toimissa.  Eikä  siinä  vielä  kaikki.  Kalen- 
tereiden  julkaisuoikeuksia  säätelevä  The 
Company  of  Starioners  poisti  'edesmenneen' 
Partridgen  nimen  listoiltaan  eikä  Partridge  enää 
saanut  julkaista  kalenteriaan.  Kalenteri  Merlinus 
Liheraiuksen  julkaiseminen  jatkui  kuitenkin, 
sillä  se  oli  vallan  erinomainen  rahasampo;  nyt 
kuitenkin  The  Company  of  Starionersin 
julkaisemana.  Partridge  yritti  vielä  oikeusteitse 
saada  kumotuksi  päätöstä  olihan  hänellä 

kaikesta  huolimatta  sentään  tietty  oikeus 
puolellaan  -  mutta  hovimarsalkan  päätös  ei 
ollut  Partridgelle  suotuisa. 

Mutta  astrologia  jäi 

Partridgen  ura  almanakkamaakarina  sai  nolon 
lopun  ja  Svvift-Bickerstaffin  sotaretki  päättyi 
menestyksekkäästi.  Vai  päättyikö?  Kyllä  ja  ei. 
Swiftin  tarkoitus  tällä  kaikella  oli  kyllä  päättää 
Partridgen  huijarimainen  toiminta,  mutta  ei  vain 
sitä.  Hänellä  oli  myös  laajempi  ja  suorastaan 
didaktiivinen  tavoite.  Bickerstaff-hahmon  pää¬ 
asiallinen  tarkoitus  oli  saattaa  koko  astrologian 
'tiede’  kyseenalaiseksi.  Bickerstaffin  hullujen 
ennustusten  oli  tarkoituskin  olla  naurettavan 
selkeästi  virheellisiä  (ja  niiden  virheellisyys  oli 
helppo  todeta;  hän  ennusti  muun  muassa  paavin 
ja  Ranskan  kuningas  Ludvigin  kuolemat).  Koko 
sotaretken  idea  kiteytyy  pamfletin  ajatukseen, 
että  Bickerstaff  asettaa  koko  uskottavuutensa, 
koko  astrologian  uskottavuuden  ennustustensa 
toteutumisen  varaan.  Ja  kun  Bickerstaffin 
ennustukset  selvästi  osoittautuvat  paikkansa 
pitämättömiksi,  hän  itse  leimautuu  huijariksi, 
samoin  kuin  kaikki  hänen  kollegansakin  Ja 
samalla  koko  astrologia. 

Swift  oletti  loogisesti,  että  kaatamalla  Part¬ 
ridgen  hän  samalla  kaataisi  astrologian 
Paljastamalla  Partridgen  (ja  samalla  myös 
Bickerstaffin)  pelkäksi  huijariksi  hän  auto¬ 
maattisesti  paljastaisi  astrologian  huijaukseksi 
Näin  ei  tietenkään  käynyt,  sillä  kukaan  ei 
ajatellut  loogisesti  ja  johdonmukaisesti.  Ihmiset 
intoutuivat  kyllä  Swiftin  pilaan,  nöyryyttivät 
Partridgea  sydämensä  kyllyydestä,  mutta  ei 
astrologia  siitä  mitään  kolausta  saanut,  pelkäs¬ 
tään  Partridge.  Ihmiset  kiinnittivät  huomiota 
ainoastaan  siihen,  mihin  halusivat. 


Tämä  oli  pitkälti  Swiftin  omaa  syytä.  Hänen 
pamflettinsa  oli  yksinkertaisesti  liian  akro¬ 
baattisen  nokkela,  liian  leikkisä,  liian  absurdi 
Ihmiset  nauroivat  sille,  nauroivat  Partridgelle,  ja 
jatkoivat  elämää  kuten  ennenkin.  Absurdi 
hauskuus  peitti  alleen  kaikki  pamfletin  vaka¬ 
vammat  tendenssit.  Esiintyjä-Swift,  jolle  elämä 
oli  yhtä  leikkiä  ja  kaikki  pelkkää  mustaa 
komediaa,  jyräsi  alleen  didaktisen  valistaja- 
Swiftin,  jolle  elämä  oli  pitkä  ja  raskas  sotaretki 
tyhmyyttä  ja  typeryyttä  vastaan. 

Entä  miten  ystävien  ja  asiakkaiden 
hylkäämän,  perikatoon  joutuneen  ja  kaiken 
kansan  pelleksi  vajonneen  Partridgen  sitten 
loppujen  lopuksi  oikein  kävi?  Toipuiko  hän 
koskaan  Swiftin  pikku  aprillipilasta?  Partridgen 
viimeiset  vaiheet  lienevät  jokseenkin  hämärän 
peitossa.  Joidenkin  lähteiden  mukaan  hän  vajosi 
vhä  syvemmälle  mitättömyyteen,  kunnes  kuoli 
1715,  seitsemän  vuotta  Swiftin  tempauksen 
jälkeen.  Toisten  lähteiden  mukaan  hänelle  kävi 
paremmin.  Swiftin  biograafl  AL.  Rowsen 
mukaan  Partridge  saavutti  jälleen  lähes 
entisenlaisen  maineen  ja  varakkuuden  ihmisten 
lakatessa  nauramasta  hänelle  ja  unohtaessa 
hänen  ‘kuolemansa’  Pian  lontoolaiset  alkoivat 
taas  käyttää  Partridgen  'palveluja'.  Kauppa 
kävi,  ennustukset  ja  pillerit  löysivät  jälleen 
tyytyväiset  ostajansa.  Jälkimmäinen  variantti 
tuntuu  jotenkin  uskottavammalta.  Ja  huomat¬ 
tavasti  swiftmäisemmältä. 

Petri  Sulin  on  helsinkiläinen  vapaa  kirjoittaja, 
t oka  on  kirjoittanut  mm.  Swiftin  elämän 
viimeisistä  vuosista  radiokuunnelman.  Artikkeli 
on  aiemmin  julkaistu  Tiedepolitiikka-lehdessä 
I/V5.  Väliotsikot  toimituksen. 


★ 

G 


Skepsiksen  Haaste  ^ 


10  000  mk  sille,  joka  pystyy  valvotuissa  olosuhteissa 
tuottamaan  paranormaalin  ilmiön 


© 

Helli,  Eläjä  Hoivaa 


Finlandia-talolla  Helsingissä  järjestettiin  2.  kapohjahoitoa  sähköhammasharjan  kokoisella 

huhtikuuta  ensimmäiset  Helli,  Elä  jä  Hoivaa  surisevalla  laitteella,  johon  kiinnitettiin  erilaisia 

-messut.  Harrastusten  ja  lemmikkien  ohella  teriä.  Siinä  sivussa  hoitaja  myi  hoidokille  I  600 

tarjolla  oli  myös  terapioita  ja  luontaishoitoja.  markan  hintaisen  hoitopaketin. 

Lisähoukuttimena  oli  juontaja  Simo  Ranta-  loisessa  kojussa  tarjottiin  Foot  Creme 

lainen.  Messutilat  olivat  pienemmät  kuin  vuo-  I40ml  -hoitoa,  jonka  sanottiin  auttavan  jal- 

tuisilla  Hengen  ja  tiedon  messuilla  ja  muutoin-  kavaivoihin  ja  uudistavan  ihoa.  Tunnin  jalka¬ 
kin  liikuttiin  maanläheisempien  aiheiden  hoito  tässä  liikkeessä  maksoi  1  500  markkaa, 

parissa.  Rajatietoa  oli  tarjolla  lähinnä  Acu-hieromalaitetta  pääsi  sentään  kokeile- 
ylimmässä  kerroksessa,  joka  olikin  sitten  maan.  Koneen  luvattiin  antavan  sekä  fyysisen 

terapioiden  riemuparaatia.  Luontaislääkinnän  että  psyykkisen  avun  vaivoihin.  Myyjän  mu- 

instituutti  Kairon  tarjosi  lymfa-  ynnä  muuta  kaan  laitteen  teho  perustui  siihen,  että  se  poisti 

hierontaa.  Toinen  koju  tarjosi  jalkapohjasta  ‘kuolleet  lihassolut'  elimistöstä.  “Solut  kuolevat 

tehtävää  analyysia  ja  ,  lihaksissa  ja  kuolleet 

kolmas  Acu-hierontaa.  sfc  solut  jäävät  sinne.  Ja 

Esillä  oli  muun  flffl»!’.  silloin  ei  veri  kierrä  ja 

muassa  korva-laser-  k  .  on  huono  olo",  myyjä 

akupunktio  -laite,  jolla  esitteli  teoriaansa, 

voitiin  parantaa  erilai-  Yrttejä  löytyi  pal- 

sia  sairauksia.  Liekö  l  J°n,  mutta  niihinkin 

laitteen  sisällä  ollut  '•  '''  liittyi  kosolti  mystiik- 

timantteja,  sillä  hinta-  kaa.  Eräs  ‘biologisia 

tiedusteluihin  hoitaja  ~:"T  ■  iL..  mausteita’  myyvä  rou¬ 
vastasi  laitteen  maksa-  ‘  ■’  -  -j  va  perusteli  tuotteit- 

van  120  000  markkaa.  j  '  tensa  paremmuutta  sillä 

Sen  teho  laskettiin  mil-  "  "  f  ’'1'"  että  “muut  mausteet 

liwateissa  niin  että  eri 

aallonpituuksille  voitiin  säätää  eri  'syvyydet'. 

(7/tra-lehden  mukaan  samantyyppisiä  laitteita 
on  myyty  Saksassa  yli  tuhat  kappaletta. 

Maksullista  ilmaishoitoa 

Messuesite  oli  etukäteen  mainostanut,  että  kuka 
tahansa  saisi  kokeilla  ilmaisia  terapioita  mes¬ 
suilla.  Useimmat  messuvieraat  joutuivat 
kuitenkin  seuraamaan  toimituksia  sivusta,  sillä 
ilmaishoitajat  tuntuivat  napsivan  hoidettavaksi 
vain  keski-ikäisiä  rouvashenkilöitä;  ehkä  siksi, 
että  nämä  koettiin  potentiaalisina  asiakkaina 
Esimerkiksi  eräälle  rouvashenkilölle  tehtiin  jal- 


säteilytetään  ja  silloin 
kaikki  hivenaineet  kuolevat”. 

Kahdessa  alimmassa  kerroksessa  oli  raja- 
tietoa  vain  siellä  täällä  maanläheisempien 
harrastusten  joukossa.  Tuhdin  annoksen  tarjosi 
sen  sijaan  kirjojen  myyjä.  Valikoimasta  löytyi 
tuttuja  otsikoita:  Tunne  aurasi.  Ihmisen  ener¬ 
giavirrat.  A /aluksen  voima  ja  Karma  /a 
jälleensyntyminen. 

Kissat  ja  marsut  olivat  söpöjä. 

Robert  Brotherus 
ja  Sami  Hiltunen 

Ufoja  selitettiin  Jyväskylässä 

«f  V  t 


Alkutalvesta  ufoinnostus  alkoi  saada  mas¬ 
saliikkeen  muotoja.  Helmikuussa  Jyväsky¬ 
län  yliopistossa  järjestetyn  ufoseminaarin  saama 
suosio  yllätti  järjestäjätkin.  Etnologian  laitoksen 
Villa  Ranan  Blomstedtin  sali  pullisteli  väkeä  jo 
aamupäivällä,  vaikka  seminaarin  päätähti  Ju¬ 
han  af  Grann  esiintyi  vasta  illan  suussa  Jyväs¬ 
kylän  yliopiston  etnologian  laitoksen  ja  ainejär¬ 
jestö  Nefa-Jyväskylä  ry:n  organisoimassa  semi¬ 
naarissa  Avaruuden  nomadit  -  ufot  kulttuuri¬ 
sena  ilmiönä  etsittiin  selityksiä  tähän  selittämät¬ 
tömään  ilmiöön. 

“Kaikissa  tunnetuissa  kulttuureissa  on  selit¬ 
tämätöntä  selittämään  pyrkiviä  käytäntöjä:  riit¬ 
tejä,  seremonioita,  myyttejä  ja  uskomuksia”, 
totesi  Jyväskylän  yliopiston  kansatieteen  apu¬ 
laisprofessori  Päivikki  Suojanen  Hän  ei 
kuitenkaan  halunnut  kyseenalaistaa  ufoja  näh¬ 
neiden  kokemusten  aitoutta.  “Mutta  mitä  näillä 
henkilökohtaisilla  kokemuksilla  halutaan  selit¬ 
tää,  onkin  jo  toinen  juttu.” 

Skeptikko-  lehden  päätoimittajan  Hannu 
Karttusen  mukaan  yksi  ufotutkimuksen 
suurimpia  ongelmia  on  se.  että  tutkija  joutuu 
aina  tutkimaan  vain  toisten  kokemuksia  ufoista; 
ei  itse  ufoja.  Hän  ihmetteli,  miksi  ulkoavaruu¬ 
den  oliot  aina  antavat  vain  isällisiä  neuvoja; 
käskevät  lopettamaan  sotimisen  ja  varoittelevat 
maapalloa  uhkaavista  tuhoista.  "Ne  voisivat 
paljastaa  kehittyneen  älynsä  meille  konkreet¬ 
tisemminkin”,  Karttunen  huomautti. 

Psykiatrian  erikoislääkäri  ja  Suomen  mie¬ 
lenterveysseuran  puheenjohtaja  Kari  Pylk¬ 
känen  analysoi  kollektiivisia  harhoja  ja  mieli¬ 
kuvituksen  ja  todellisuuden  välistä  raja-aluetta. 
“Ihmisen  sisäisestä  mielikuvamaailmasta  voi 
tulla  hänelle  merkityksellisempi  kuin  ulkoisesta 
reaalimaailmasta  ja  hän  saattaa  menettää  kyvyn 


tehdä  ero  näiden  kahden  maailman  välillä." 
Mutta  liika  tosikkomaisuuskin  on  Pylkkäsen 
mukaan  vaaraksi.  “Jos  mielikuvitukselle  ei 
anneta  tarpeeksi  tilaa,  ihminen  juuttuu  liiaksi 
reaalimaailmaan",  hän  muistutti.  Pylkkänen 
näki  ufokokemusten  taustalla  tietämättömyyden 
oinasta  itsestä.  “Jotkut  etsivät  vastauksia 
avaruudesta,  toiset  itsestään." 

Perinteentutkija  Olavi  Räsänen  pohti  ky¬ 
symystä  näkisikö  Martti  Haavio  ufon,  jos  hän 
vielä  eläisi.  Vuonna  1973  kuollut  Haavio  oli 
kansantieteilijä,  joka  tunnettiin  myös  runoilija 
P.  Mustapäänä.  Räsäsen  mukaan  Haavion 
perinnepsykologinen  selitysmalli  olentojen 
kohtaamisista  ja  kohtaamistilanteiden  edelly¬ 
tyksistä  oli  edelleen  pätevä.  Siinä  missä  ennen 
nähtiin  haltijoita,  tonttuja  tai  enkeleitä,  nähdään 
nykyään  ufoja  ja  humanoideja. 

Istuimet  eivät  enää  riittäneet,  kun  filmituot- 
taja  Juhan  af  Grann  aloitti.  Grann  haukkui  tie¬ 
dotusvälineitä  siitä,  että  ne  olivat  katselleet 
hänen  tv-dokumenttiaan  liian  kriittisin  silmin. 
Grannin  mukaan  tiedotusvälineet  eivät  olleet 
ottaneet  huomioon  kansan  mielipiteitä.  “Jos 
kerran  70  prosenttia  kansasta  uskoo  ufoihin,  ei 
tiedotusvälineidenkään  pitäisi  olla  sen  kriitti- 
sempiä".  valisti  entinen  toimittaja  af  Grann. 
Hän  valitti  vielä,  ettei  kritiikki  ollut  kohdistunut 
itse  filmiin,  vaan  hänen  persoonaansa. 

Yleisön  joukosta  kuultiin  mielenkiintoisia 
kommentteja.  Maasäteilyä  puolustavat  yrittivät 
todistaa  teorioittensa  paikkansa  pitävyyttä.  Joku 
selitti  ufoja  joko  Saatanan  tai  Jeesuksen  aikaan¬ 
saamiksi.  Kovin  järkevää  keskustelua  aiheesta 
ei  kuitenkaan  syntynyt. 

Seminaari  järjestettiin  17.  helmikuuta. mo.ks 

Biofotonien  ihmeellinen  maailma 


uu  omeopatia  toimii  ihmisen  energiatasol- 
A  Ala,  kun  taas  lääketiede  vaikuttaa  kemi¬ 
allisella  tasolla”,  todisti  homeopaatti  Pekka 
Niemi  Jyväskylän  Skepsis-toimintaryhmälle 
helmikuussa.  Niemen  mukaan  ihmisessä  vaikut¬ 
tava  bioenergia,  elinvoima,  on  jotain  muutakin 
kuin  kehon,  sen  osien  ja  solujen  aineen¬ 
vaihdunta  ja  energiantuotanto.  Mutta  mitä  se 
sitten  on,  siihen  Niemi  ei  osannut  vastata 

Itse  homeopatian  teho  oli  Niemen  mukaan 
jo  todistettu,  ja  hän  viittasi  EU-maissa  käynnis¬ 


tyneeseen  ns.  cost-projektiin,  jossa  muun 
muassa  homeopatian  tutkimukseen  uhrataan 
miljoonia.  Toisaalta  tutkimuksilla  ei  Niemen 
mukaan  ollut  suurta  väliä.  Hän  oli  omakohtai¬ 
sesti  nähnyt,  että  homeopatia  toimi  Energia- 
väitteidensä  tueksi  Niemi  vetosi  Einsteiniin, 
joka  hänen  mukaansa  oli  sanonut  kaiken  olevan 
energiaa.  Niemi  näytti  olevan  tietämätön  siitä, 
että  suppeammassa  suhteellisuusteoriassa  Eins¬ 
tein  kylläkin  osoitti  aineen  ja  energian  yhtä¬ 
pitävyyden,  mutta  ei  Einsteinin  mukaan  massa 
siinä  minnekään  kadonnut. 

Niemen  mukaan  kaikki  johtui  ihmisen  tietä¬ 


mättömyydestä.  "Me  tiedämme  vain  keinoista 
Emme  tiedä,  mitä  painovoima  'syvimmiltään' 
on.  Emme  tiedä,  miksi  haava  paranee",  Niemi 
filosofoi.  Hänelle  riitti  se.  että  homeopatia  toimi 
hänen  kokemuksensa  mukaan. 

Jotain  Niemen  alustuksesta  jäi  sentään 
käteenkin.  Hän  oli  innostunut  ns.  'biofo- 
toni'-teoriasta,  jonka  periaatteet  kuulijoille  tosin 
jäivät  hämäriksi.  Niemi  kertoi  Poppin  labora¬ 
torioissa  Saksassa  tehdyistä  kokeista,  joissa  oli 
mitattu  mm  elintarvikkeiden  biofotonipitoi- 
suuksia.  Suuri  kansainvälinen  elintarvikeyritys 
Nestle  tutkitutti  Niemen  mukaan  kaikki  tuot¬ 
teensa  Poppin  laboratoriossa,  ja  jos  näitä  kysei¬ 
siä  biofotoneja  ei  löydetty  riittävästi,  tuote 
hylättiin. 

Niemi  antoi  toisenkin  esimerkin  biofotoni- 
kokeista.  joiden  paikkansapitävyys  ei  ole  tosin 
yhtä  helposti  tarkistettavissa  kuin  Nestlen  ta¬ 
pauksessa.  Laserilla  Lahdessa  vesistöjä  puhdis¬ 
tanut  Heikki  Tammisalo  oli  vieraillut  Alma- 
Atassa  Venäjällä,  jossa  hän  oli  todistanut 
seuraavanlaista  koetta:  Kokeentekijällä  oli  ollut 
kaksi  koepulloa,  johon  molempiin  oli  laitettu 
ravintoliuosta  ja  toiseen  lisäksi  mikro-organis¬ 
meja.  Pullot  oli  suljettu  tiiviisti,  jonka  jälkeen 
niiden  pohjat  oli  asetettu  vastakkain.  Hetken 
kuluttua  mikro-organismit  olivat  siirtyneet 
biofotoneina  suoraan  pohjan  läpi  myös  toiseen 
pulloon.  Koe  oli  Tammisalon  kertoman  mukaan 
toistettu  kymmeniätuhansia  kertoja. 

Tilaisuuden  isäntiä.  Jyväskylän  skeptikolta, 
jäi  harmittamaan  se,  ettei  aiheesta  päässyt  syn¬ 
tymään  järkevää  keskustelua.  Kysymys  jälleen 
kerran  oli  enemmän  uskon  asioista,  kuin  tiedol¬ 
lisista  argumenteista.  Homeopaatti  Pekka  Niemi 
oli  Jyväskylän  Skepsis-toimintaryhmän  vieraa¬ 
na  27.  helmikuuta. 

Kari  Saari 

Lääkärit  kriittisiä  vaihtoehtohoitoja  kohtaan 


Suomen  Lääkäriliiton  tuoreen  kyselyn  mu¬ 
kaan  lääkärit  suhtautuvat  edelleenkin  melko 
kriittisesti  vaihtoehtohoitoihin.  Suhtautuminen 
näihin  hoitoihin  vaihtelee  kuitenkin  hoitomuo¬ 
dosta  toiseen. 

Alkuvuodesta  1995  tehdyn  kyselyn  mukaan 
myönteisimmin  lääkärit  suhtautuivat  kiroprak¬ 
tiikkaan,  sillä  36  prosenttia  vastaajista  oli 
valmiita  suosittelemaan  sen  laajempaakin  käyt¬ 
töä  lääkärin  työssä  ja  vain  neljä  prosenttia  piti 
sitä  sairaiden  ihmisten  pettämisenä.  Naprapa- 
tian,  akupunktion  ja  lymfahieronnan  käytön 
laajentamista  kannatti  noin  joka  neljäs.  Aku¬ 
punktiota  ilmoitti  käyttävänsä  hoitokeinonaan 
kymmenen  prosenttia  vastanneista. 

Kielteisimmin  suhtauduttiin  henkiparannuk- 
seen.  57  prosenttia  vastaajista  piti  sitä  sairaiden 
ihmisten  pettämisenä.  Homeopatian  olisi 
kieltänyt  lähes  puolet  (46  prosenttia).  Ginseng- 
juuren  tuomitsi  18  prosenttia  ja  vyöhyketera¬ 
pian  29  prosenttia,  eikä  juuri  kukaan  kannatta¬ 
nut  niiden  laajempaa  käyttöä. 

Kyselyssä  selvitettiin  myös  lääkärien 
käsityksiä  antioksidanteista  ja  amalgaamin  ai¬ 
heuttamiksi  väitetyistä  oireista.  Vain  muutama 
yksittäinen  lääkäri  uskoi  antioksidanteilla  pys¬ 
tyttävän  ehkäisemään  tai  hoitamaan  syöpää  tai 
verenkiertoelinsairauksia.  Epävarmoja  asiasta 
oli  sen  sijaan  kaksi  kolmannesta  vastaajista. 
Seitsemän  prosenttia  vastaajista  ilmoitti  käyttä¬ 
vänsä  antioksidanttivalmisteita  lähes  säännölli¬ 
sesti.  Yli  60  prosenttia  ei  käyttänyt  niitä  lain¬ 
kaan. 

Lähes  puolet  lääkäreistä  katsoi,  ettei  amal¬ 
gaami  voi  aiheuttaa  yleisoireita,  kuten  väsy¬ 
mystä,  epämääräisiä  kipuja  ja  levotonta  oloa.  36 
prosenttia  arveli,  että  oireita  voi  tulla  herkille 


yksilöille.  Vain  neljän  prosentin  mielestä 
amalgaami  saattaa  aiheuttaa  oireilua  varsinkin 
jos  paikkoja  on  paljon. 

Kriittisimmin  vaihtoehtohoitoihin  suhtautui¬ 
vat  nuoret,  alle  30-vuotiaat  lääkärit  ja 
myönteisimmin  30  -  39  -vuotiaat.  Miesten 
suhtautuminen  oli  kriittisempää  kuin  nais- 
lääkäreiden.  Esimerkiksi  homeopatiaa  piti 
naislääkäreistä  sairaiden  pettämisenä  37  pro¬ 
senttia  ja  mieslääkäreistä  52  prosenttia,  henki- 
parannusta  naisista  53  prosenttia  ja  miehistä  60 
prosenttia.  Vyöhyketerapian  vastaavat  pro¬ 
senttiluvut  olivat  21  ja  34. 

Lääkäriliitto  selvitti  aiemmin  jäsenkuntansa 
suhtautumista  vaihtoehtohoitoihin  vastaavan¬ 
laisen  kvselyn  avulla  vuonna  1988.  Uusintaky- 
sely  osoittaa,  että  lievää  kehitystä  lääkärikunnan 
asenteissa  on  tapahtunut  ja  myönteisempään 
suuntaan.  Enää  ei  monia  hoitomuotoja  tuomittu 
yhtä  jyrkästi  sairaiden  pettämisiksi  kuin  vielä 
vuonna  1988.  Esimerkiksi  Ginseng-juuren 
tuomitsi  1988  29  prosenttia,  nyt  enää  18  pro¬ 
senttia.  Kiropraktiikan  laajempaa  käyttöä 
iääkärintyössä  olisi  kahdeksan  vuotta  sitten 
harkinnut  28  prosenttia,  nyt  36  prosenttia.  Sen 
sijaan  käsitykset  homeopatiasta  olivat  pysyneet 
täsmälleen  samana.  Nyt  lääkärikunta  näyttäisi 
suhtautuvan  hoitoihin  myös  hieman  vapaamieli¬ 
semmin,  silloin  kun  joku  uskoo  saavansa  niistä 
apua.  Esimerkiksi  vyöhyketerapian  olisi  valmis 
sallimaan  siihen  uskoville  53  prosenttia,  vuonna 
1988  36  prosenttia. mo 


Seuraava  Skeptikko  ilmestyy  elo-syyskuun  vaihteessa.  Lehteen  tarkoitettu  aineisto 
pitäisi  olla  perillä  toimituksessa  perjantaihin  1 1 .  elokuuta  mennessä. 
Skeptikon  toimitus  muuttaa  kesän  ajaksi  (kesä  -  elokuu)  Peräseinäjoelle, 
osoite  Holmanperäntie  107,  61650  KALAKOSKI  ja  puhelin  964  -417  5727. 

Yhdistys  toimii 


Vuosikokous  vaihtoi 
puheenjohtajan 

Skepsiksen  hallitusta  remontoitiin  yhdistyksen 
vuosikokouksessa  23.  maaliskuuta.  Uudeksi  pu¬ 
heenjohtajaksi  valittiin  hallituksessa  pitkään 
toiminut  Ilpo  V.  Salini  aiemman  puheenjohta¬ 
jan  Veli  Toukomiehen  vetäydyttyä  työkiireil¬ 
lensä  vuoksi  hallituksesta.  Edellisestä  hallituk¬ 
sesta  jatkoivat  Anneli  Aurejärvi,  Timo  Kai- 
taro  ja  Eero  Joutsikoski  Uutena  jäsenenä 
hallitukseen  valittiin  opiskelija  Robert 
Brotherus. 

Jäsenmaksut  päätettiin  säilyttää  ennallaan: 
100  mk/vuosi  ja  alle  20-vuotiaille  30  mk/vuosi. 

Olennaisia  muutoksia  yhdistyksen  toimin¬ 
taan  ei  ole  luvassa.  Suurta  suosiota  saavu¬ 
ttaneita  yleisötilaisuuksia  jatketaan  kerran  kuu¬ 
kaudessa  lukukausien  aikana.  Viime  kautena 
näihin  tilaisuuksiin  osallistui  noin  100  henkeä 
kuhunkin.  Yhdistys  päätti  myös  jatkaa  Huuhaa- 
palkinnon  myöntämistä.  Myös  myönteistä 
palkitsemista  keväällä  perustetun  Sokratcs- 
palkinnon  tapaan  aiotaan  jatkaa. 

Hallitus  puolestaan  sitoutui  maksamaan 
10000  markkaa  sille,  joka  pystyy  todistettavasti 
tuottamaan  paranormaalin  ilmiön.  Viime  vuo¬ 
den  aikana  hallitus  sai  haasteeseen  kaksi  vas¬ 
tausta,  mutta  kumpikaan  niistä  ei  johtanut  esi¬ 
testaukseen  saakka. 

Edellinen  hallitus  laati  suunnitelman  tiedon 
jakamiseksi  erilaisista  parailmiöistä  erityisesti 
koulunuorisolle.  Tämän  'ParaFakta  '95'  -nimellä 
kulkevan  hankkeen  tarkoituksena  on  tuottaa  tie¬ 
toaineistoa  näistä  ilmiöistä  ja  niiden  taustoista 
lukioiden  käyttöön.  Yhdistys  tarvitsee  kuitenkin 
hankkeelle  ulkopuolista  tukea  ja  toistaiseksi  eri¬ 
laiset  avustuksia  jakavat  tahot  ovat  suhtautuneet 
hankkeeseen  varsin  nihkeästi. 

Skeptikko-lehden  päätoimittajana  jatkaa 
edelleen  FT  Hannu  Karttunen  ja  toimittajana 
Marketta  Ollikainen. mo 


Nuorta  verta  Skepsiksen 
hallitukseen 

Fysikaalista  kemiaa  Helsingin  yliopistossa 
opiskeleva  21-vuotias  Robert  Brotherus  eli 
Roope  valittiin  kevään  vuosikokouksessa 
yhdistyksen  hallitukseen  Samalla  poistui  ehkä 
lopullisesti  se  yleinen  harhaluulo,  että  yhdistys 
olisi  pelkästään  ‘vanhojen  herrojen  keskustelu¬ 
kerho’. 

Roope  kertoo  olleensa  skeptikko  koko 
ikänsä  vaikka  hän  ei  yhdistyksestä  aiemmin 
tiennytkään  mitään  ennen  kuin  näki  Tietie  2000 
-lehdessä  arvostelun  Skepsiksen  julkaisemasta 


Roope  on  kotoisin  Karjaalta  ja  hän 
on  kuulunut  Sokrates-palkitun  Sini 
Hirsikungus-Huttusen  Jilosq/ikerhoon 

Paholaisen  asianajaja  -kirjasta.  Arvostelun 
innoittamana  hän  osti  kirjan  syntymäpäivä¬ 
lahjaksi  vaarilleen.  Kirja  kului  myös  lahjoittajan 
käsissä,  sillä  se  sai  hänet  liittymään  yhdistyk¬ 
seen  viitisen  vuotta  sitten 

“Noin  kahdeksan  vuotta  sitten  minulla  oli 
menossa  radikaalivaihe,  jolloin  olin  vastaan 
kaikenlaista  huuhaata  Nyt  yhdistyksessä  olen 
oppinut  selkeyttämään  ajatuksiani  ja  olen  ehkä 
vähemmän  hyökkäävä  kuin  aiemmin",  Roope 

kertoo.  Hänestä  tärkein  anti  yhdistyksessä 
mukana  olosta  on  ollut  se,  että  hän  on  saanut 
paljon  uutta  tietoa  erilaisista  ilmiöistä  ja  niiden 
taustoista  ja  saanut  vaihtaa  ajatuksia  muiden 
kriittisesti  ajattelevien  kanssa.  “Sitä  paitsi  on 
ollut  äärimmäisen  hauskaa  väitellä  rajatiedon 
harrastajien  kanssa”,  hän  lisää. 

Opiskelun  ja  yhdistyksen  ohella  Roope 
harrastaa  tietokoneohjelmointia  ja  on  aktiivinen 
Intemet-tieto verkon  käyttäjä  ja  kommentoija. 
Lisäksi  hän  harrastaa  tietokonetaidetta,  josta 
hänellä  oli  ensimmäinen  näyttely  Karjaan 
kirjastossa  kesäkuun  alkupäivinäkö 

★  ★  ★ 

Sokrates-palkinto  Sini 
Hirsikangas-Huttuselle 

Skepsis  on  palkinnut  lehtori  Sini  Hirsikangas- 
Huttusen  SoÄrofe.v-palkinnolla.  Palkinto  myön¬ 
nettiin  hänelle  tunnustuksena  monivuotisesta  tu¬ 
loksellisesta  työstä  nuorisokasvatuksen  parissa. 

Sini  on  toiminut  Karjaan  lukiossa  biologian 
ja  maantiedon  opettajana  kymmenisen  vuotta, 
jona  aikana  hän  on  pyrkinyt  kasvattamaan 
oppilaistaan  kriittisiä  ajattelijoita  ja  herättämään 
heissä  ennakkoluulotonta  suhtautumista  elämys¬ 
maailman  ilmiöihin  Opetustyön  ohella  Sini  on 
vetänyt  Karjaan  lukiolaisille  filosofi-kerhoa, 
jossa  on  pohdittu  erilaisten  ilmiöiden  taustoja  ja 
ihmisten  uskomuksia  niihin.  Skepsiksen  aktiivi- 
jäsenenä  hän  on  usein  myös  tuonut  oppilaitaan 
mukanaan  yhdistyksen  järjestämille  retkille  ja 
keskustelutilaisuuksiin.  Paljolti  juuri  Sinin 
ansiota  on,  että  yhdistyksen  jäsenmäärä  on 
kasvanut  viime  vuosina  kymmenillä  kriittisillä 
nuorilla  tutkijanaluilla. 

Palkintoa  myöntäessään  Skepsis  totesi,  että 
kreikkalainen  filosofi  Sokrateskin  jo  2400 
vuotta  sitten  kyseenalaisti  itsestäänselvyyksiä  ja 
vaati  väitteille  perusteluja.  “Kritiikittömän  New 
Age  -elämysten  keruun  yleistyessä  tällainen 


tietoa  etsivän  ja  arkijärkeä  käyttävän 
suhtautumisen  korostaminen  on  yhä  tärke¬ 
ämpää.  Siksi  Suomi  tarvitsee  paljon  Sini 
Hirsikangas-Huttusia”,  Skepsis  korosti. 

Skepsiksen  hallitus  päätti  Sokrates- 
palkinnosta  alkutalvesta,  ja  sen  tarkoituksena  on 
kannustaa  kriittiseen  ajatteluun  tähtäävää 
kasvatustyötä  tai  muuta  Sokratesin  viitoittamaa 
valistustyötä.  Palkinnosta  ei  ole  kuitenkaan 
tarkoitus  tehdä  Huuhaa-p?t\k\nnon  tapaista 
vuosittaista  tapahtumaa,  vaan  se  tullaan  jaka¬ 
maan  silloin  kun  tällainen  palkitseminen  erityi¬ 
sen  ansiokkaasta  työstä  yhdistyksen  tavoitteiden 
toteuttamiseksi  on  paikallaan,  hallituksesta 
kerrottiin. 

Palkintodiplomin  lisäksi  Sini  sai  yhdistyk¬ 
seltä  kultaisen,  kaulaketjuun  tai  rintaan  kiinni¬ 
tettävän  kysymysmerkillä  varustetun  maapallo- 
korun.  mu 


Sokrates-palkinto  luovutettiin  Sini  Hirsikangas- 
Huttuselle  yhdistyksen  vuosikokouksen  jälkeen 
pidetyssä  yleisötilaisuudessa  15.  maaliskuuta. 


24 


Skeptikko  2/95 


Simo  Hämäläinen  -  kirjailijaskcplikko? 


Veijo  Sauno 

Taiteen  viehätys  perustuu  muun  muassa  sen 
kykyyn  liikkua  todellisuuden  ulkopuolella. 
Ehkä  vahvimmillaan  taiteen  teho  on  silloin,  kun 
mielikuvituksen  luomiin  maailmoihin  liittyy 
kosketus  elämän  ja  kuoleman  todellisuuteen. 
Mutta  jos  satua  tarjotaan  totena  ja  tarinoita 
tieteenä,  skeptikko  vaivautuu.  Monet  taiteilijat 
ovat  kuitenkin  ilmoittautuneet  viimeaikaisen 
rajatietoinnostuksen  tukihenkilöiksi.  On  hauska 
löytää  kirjailija,  joka  ei  niin  tee. 

Simo  Hämäläisen  viime  vuosien  tuotantoa 
monet  pitävät  huumorikirjallisuutena.  Simo 
Hämäläistä  voisi  sanoa  älykköjen  humoristiksi, 
joka  taidoillaan  ohittaa  suomalaisen  huumori- 
kirjallisuuden  megapainostähdet  Hämäläisen 
huumorin  alta  löytyy  monia  tasoja,  myös 
skeptikolle  läheisiä  ajatuksia.  Ehkä  Hämäläinen 
on  kirjailijaskeptikko  siinä,  missä  dosentti  S. 
Albert  Kivinen  Merkillisille  kirjoituksilleen  on 
skeptikkokirjailija. 

Urbaania  jännitystä  ja 
maaseudun  elämää 

Filosofian  lisensiaatti  Simo  Olavi  Hämäläinen 
on  syntynyt  1947  Pieksämäellä.  Hän  on 
opiskellut  kirjallisuutta  ja  suomenkieltä,  ja 
työskennellyt  suomenkielen  lehtorina.  Hänen 
ensimmäiset  kirjansa,  kaikki  Weilin+Göösin 
kustantamia,  olivat  jännitysromaaneja:  Kuuma 
peruna  (1972),  Nuijamiesten  marssi  (1972), 
Puolen  miljoonan  painajainen  (1973;  uusin¬ 
tapainos  1988  Gummerukselta,  inflaation 
vuoksi  nimellä  Viiden  miljoonan  painajainen). 
Erikoista  kirjoissa  oli  antisankaripäähenkilö,  ja 
viimeksi  mainitussa  tarinassa  myös  se,  että  paha 
ei  saanutkaan  tavanomaista  palkkaansa,  vaan 
muutti  ulkomaille  ryöstösaaliinsa  kanssa. 

Vuonna  1974  julkaistussa  kirjassa  Kersantin 
kuolema  (Weilin+Göös)  Hämäläinen  kokeili 
armeijakuvausta.  Asevelvollisten  loputon, 
sateinen  metsämarssi  tuo  mieleen  Erno  Paasi¬ 


linnan  kuuluisan  kirjan  Kadonnut  armeija. 
Hämäläinen  ehti  ensin;  Paasilinnan  kirja 
ilmestyi  vasta  1977. 

Kotkalainen ,  joka  ilmestyi  1978 
Weilin+Göösin  kustantamana,  oli  Simo 
Hämäläisen  läpilyönti.  Siitä  tuli  menestys  myös 
TV-elokuvana.  Siinä  missä  kolme  ensimmäistä 
kirjaa  olivat  kaupunkikuvauksia.  Kätkäläisessä 
Hämäläinen  siirtyi  maaseudulle  Hämäläinen  on 
harvoja  kirjailijoita,  jotka  osaavat  itäsuomalais- 
savolaisen  ilmaisun  niin,  että  se  kuulostaa 
oikealta  omissa  korvissani  (Ylä-Savossa 
syntynyt  ja  siellä  1953-1972  asunut  lingvis¬ 
tiikan  harrastaja).  Eikä  se  suinkaan  ole  savon 
murteen  kirjoitusasusta  kiinni. 

Uskosta  ja  teorioista 

Myös  seuraavasta  kirjasta.  Kättenpäälle¬ 
panijat  (Weilin+Göös  1982),  tehtiin  filmiversio, 
nimeltään  muistaakseni  Kun  Hunttulan  Muta 
Suonien  osti.  Hämäläinen  kuvaa  savolais- 
karjalaista  maaseutuelämää,  mutta  siirtyy 
vaivatta  maaseudun  puheesta  akateemiseen 
puhetyyliin  päästäessään  ikuisen  opiskelijan, 
toimittajaksi  palkatun  henkilönsä  pohtimaan 
syviä  syntyjä.  Muut  vasta  nyt  opettelevat 
muotiin  tulleen  filosofian  sävyttämää  kirjallista 
ilmaisua.  Hämäläinen  osasi  sen  jo  80-luvun 
alussa. 

Kirjassa  kyynikkohenkilö  toteaa  skeptisesti: 
“Kaksi  luuloa  pönkittää  toisensa  todennäköi¬ 
syydeksi.  Kaksi  luotettavaa  arvausta  on  jo  täysi 
todistus.”  “Ihminen  on  sellanen,  että  mihin  se 
haluaa  uskoa,  se  on  olemassa.  Ja  se  mitä  ei 
tahdotakaan  nähdä,  sitä  ei  huomata  vaikka 
varpailla  seisois.  Ja  jos  ihmiset  tuli  tallustel¬ 
leeksi  retkuun  ja  pani  silmukan  omaan  kaulaan, 
niin  nehän  suuttuvat  jos  sä  yrität  ottaa  köyden 
pois.”  “Kattona  on  teoria  Mitä  se  on?  Pitkälle 
jalostettua  ennakkoluuloa,  linssi  joka  vääristää 
kaiken  niin  pirun  johdonmukasesti  että  uskoo 

“ Kaksi  luuloa  pönkittää  toisensa 
todennäköisyydeksi.  Kaksi  luotettavaa 
arvausta  on  jo  täysi  todistus. 
Ihminen  on  sellanen,  että  mihin  se 
haluaa  uskoa,  se  on  olemassa.  ” 


näkevänsä  tarkasti.”  Sopii  ufologiaan,  vaihto- 
ehtolääkintään  ja  muihin  paranormaaleihin 
ilmiöihin. 

Vuonna  1985  ilmestyi  .lätkät  (Weilin+ 
Göös),  maaseudun  ja  katoavan  metsuriammatin 
vakuuttava  kuvaus.  Sitä  seurasi  1987  Suoma¬ 
lainen  sumopainija  (Gummerus),  jossa  Simo 
Hämäläinen  siirtyi  novelleihin.  Niissä  on 
helpompi  hyödyntää  ideoiden  runsautta.  Kun 
Hämäläisen  kaikki  kirjat  lukee  peräkkäin,  tuntu¬ 
vat  novellit  joskus  jopa  liian  hyviltä:  tyylin- 
vaihdosten  suvereenisuus  menee  briljeerauksen 
rajamaille.  Tämä  ei  ole  ongelma  normaalisti 
luettaessa. 

Tieteenteon  hämäriä  puolia 

Esimerkiksi  kertomus  Kirjailijavieratlu  kosket¬ 
taa  ainakin  jokaista  matkasaarnaajaa;  kuten 
tämän  kirjoittajaa,  jota  pyydetään  usein 
luennoimaan  yleisötilaisuuksissa.  Hämäläisen 
kirjailija  kutsutaan  puhumaan  kaukaisiin  pitäjiin 
tuotannostaan.  Valmisteltuaan  viisaat  ajatuk¬ 
sensa  ja  viritettyään  mielensä  kirjailija  saa 
kokea,  että  kuulijat  (ne  vähätkin)  ovat  kuulleet 
jotain  muuta  kuin  mitä  hän  sanoi,  ja  että 
kuulijoita  askarruttavat  vallan  muut  asiat  kuin 
luennoijaa  (esim  linja-autojen  aikataulut). 

Novellissa  Onnellisten  kansa  Hämäläinen 
käsittelee  saman  tien  akateemisen  kunnian, 
näennäistieteen  teon,  kansallistunteen  ja 
ihmisen  taipumuksen  luonnonromantiikkaan. 
Tarina  rakennetaan  asiantuntevasti  kieli-  ja 
kansatieteen  sisälle.  Novellista  saa  perusteel¬ 
lisen  kuvan  ihmisen  heikkouksista  tiedon 
etsijänä:  “(väitöskirjan)  arvosanaksi  vahviste¬ 
taan  kuitenkin  vain  eximia,  koska  Heikki 
Paavali  ei  lähdeviitteissään  osoita  tuntevansa 


eräiden  tiedekunnan  vanhempien  jäsenten 
keskeistä  tuotantoa..."  Harva  osaa  yhdistää 
armottoman  ironian  lempeän  humaaniin 
otteeseen  yhtä  hyvin  kuin  Hämäläinen. 
Skeptinen  ajattelija  ei  ole  tiedeuskoinen  vaan 
tuntee  tieteenteon  inhimillisen  raadollisuuden. 

Juppikulttuuria  ja  avaruuden 
vieraita 

Romaani  Miehen  mitta  (Gummerus)  julkaistiin 
1990.  Kirja  on  ironista  juppikulttuurin  kuvausta 
henkisen  kasvun  kursseineen.  Kertomuskoko- 
elmassa  Moehiuksen  lehti  (1993;  Gummerus) 
on  jälleen  herkullisia  tarinoita.  Itseäni  kosketti 
muun  muassa  kuvaus  miehen  (romanttisnostal- 
ginen  säilyttäjä)  ja  naisen  (käytännöllinen 
järjestelijä)  ajattelun  eroista.  Fyysikkoskepti- 
koita  voisi  ilahduttaa  fysiikan  ja  kosmologian 
lakeja  pohtiva  kertomus,  jossa  paljastetaan 
maailmankaikkeuden  selvittävä  yhtälö  (osate¬ 
kijöinä  mm.  massa,  unkarilaisen  kansan  ener¬ 
gia.  avaruuden  ja  ajan  keskinäinen  riippuvuus), 
jonka  täydellinen  tasapainoisuus  ja  aukotto¬ 
muus  indusoi  kertojaminälle  oluenjanon. 

Novelli  Ihmisen  ystävä  on  UFO-kertomus. 
Ulkoavaruuden  vierailijaa  ei  voi  sanoa  huma¬ 
noidiksi,  koska  hän/se  ei  muistuta  ihmistä. 
Luukanen-Kilden  ynnä  muiden  kuvaama  suuri- 
silmäinen.  naamaltaan  rukoilijasirkan  näköinen 
humanoidihahmo  on  sievistelyä:  vieras  on 
likaisen  harmaa,  pinnaltaan  huokoinen,  käsnä- 
mäisiä  kohoumia  täynnä,  rikinkatkuinen,  suuren 
kuukusen  näköinen  otus.  Eikä  ensimmäinen 
kontaktihenkilökään  ole  lääkäri,  vaan  tietenkin 
PaPP' 

Avaruuden  vieras  ei  osoita  suurta  älvään 
pelkästään  kehoittamalla  rauhaan  ja  luonnon¬ 
suojeluun.  vaan  hän  saa  tykkipatterit  vaikene¬ 
maan  ja  kaikki  ihmiset  sovittelemaan  ja  järkei- 
lemään.  UFO-kuukusesta  tulee  Yhdistyneiden 
kansakuntien  turvallisuusneuvoston  pysyvä 
jäsen. 

Maapallolle  saapuu  lukuisasti  vieraan  suku¬ 
laisia.  He  vievät  joka  toinen  vuosi  kahdek¬ 
santuhatta  kaksikymmenvuotiasta  miestä  ja 
naista  omaan  kaukaiseen  maailmaansa  Lähtijät 
ovat  ylpeitä  päästessään  mukaan  universumin 

suureen  Suunnitelmaan  Ikävä  kyllä  suunni¬ 
telma  on  sukua  kontaktihenkilö-pastorin  kuli¬ 
naarisille  mieltymyksille:  siinä  missä  pastori  on 
kalan  ystävä,  ovat  avaruuden  vieraat  ihmisen 
ystäviä... 

Levitaatiota  ja  luminaisia 

Tarina  Oikea  ihme  kertoo  herkästä  tasapainosta 
uskon  ja  epäuskon  välillä.  Skeptikkomuuka- 
lainen  saa  luostarilaakson  kansalaiset  epäus¬ 
koisiksi,  ja  uskon  palauttamiseen  tarvitaan 
ihme.  Luostarin  munkit  päättävät,  että  vuoris¬ 
tossa  levitaatio  olisi  parempi  tapa  demonstroida 
ihmeidenteon  kykyä  kuin  vetten  päällä  kävely 
Kaukaisen  idän  uskontojen  mestarien  tosin 
väitetään  pystyvän  molempiin. 

Vain  valaistuneimmat  ja  uskossaan  lujimmat 
luostariveljet  pääsevät  levitaatiotehtävään  vali¬ 
tun  lähelle  ja  yhdistävät  hengenvoimansa 
lujaksi  kehäksi.  Samalla  he  myös  yhdistävät 
voimansa  kiristääkseen  lähes  näkymättömän 
ohuista  köysistä  punotun  verkon,  joka  nostaa 
veli  Joakimin  irti  aineen  raskaudesta. 

Vaikka  ihme  näin  tapahtuu,  ei  epäily  hellitä, 
vaan  lisävakuutusta  vaaditaan  siitä,  että  kysees¬ 
sä  oli  oikea  ihme.  Vastaamisesta  tuleekin 
kertomuksen  varsinainen  avainkohta:  totuuteen 
vannoutunut  veli  joutuu  ristiriitaan,  kun  luosta¬ 
rin  asemaa  pitää  suojella,  mutta  valehdellakaan 
ei  voi.  Todellisuus  on  kuitenkin  moniulotteinen: 
toden  ja  valheen  välillä  on  kuin  onkin 
poikkiakseli,  joka  antaa  mahdollisuuden  vannoa 
valehtelematta  ihmeen  olleen  oikean.  Toivotta¬ 
vasti  nykyajan  joogalentäjät  varjelevat,  vaikka¬ 
pa  paksua,  pehmeää  patjaa  käyttämällä,  tuota 
akseliaan  paremmin  kuin  veli  Joakim  levitoi- 
dessaan  lihaa  leikkaavan  ohuiden  köysien 
varassa. 

Viime  vuonna  julkaistiin  novellikokoelma 
Hirmuinen  lumihenkilö.  Niminovelli  on  tarina 
naisesta,  joka  ryhtyy  lumimieheksi.  Se  tuo  Loch 
Nessin  hirviön  tavoin  turisteja  ja  matkailutuloja 
köyhälle  seudulle.  Kun  lumihenkilöstä  tulee 
kuuluisa,  dosentitkaan  eivät  enää  usko  sen 
arkiseen  taustaan,  vaikka  se  kerrotaankin. 
Tilanne  vertautuu  vaikkapa  Ison  Britannian 
viljapeltojen  crop  circle  -muodostumiin:  vaikka 


niiden  maalliset  tekijät  ilmoittautuvatkin,  jopa 
esittävät  videonauhoja  tekemisistään,  eivät 
ufouskovaiset  anna  periksi.  He  ovat  todenneet 
heiluria  käyttäen,  että  kuviot  ovat  ulkoava¬ 
ruuden  tekniikoilla  tehtyjä.  Hämäläisen  novel¬ 
lissa  perustetaan  lumihenkilön  kunniaksi  jopa 
“Suurten  pohjoisten  kädellisten  museo”,  joka 
muistuttaa  Oulun  Tietomaan  UFO-näyttelyä. 

Jäämme  odottamaan  lisää  -  tällaisia  kirjoja 
tarvitaan.  En  hämmästyisi,  jos  Hämäläiseltä 
olisi  parin  novellikokoelman  jälkeen  tulollaan 
romaani.  Ehkä  suorastaan  magnum  opus,  suuri, 
ellei  peräti  pääteos.  Hämäläisen  kyvyillä  siitä 
voi  tulla  helposti  luettava  hauska  kirja  täynnä 
painavia,  vakavia  ja  hyvin  mietittyjä  ajatuksia. 

Harvard  ‘tutkii’ 

professorin 

ufosieppauksia 

Harvardin  yliopiston  kerrotaan 
asettaneen  erityisen  komitean 
selvittämään,  onko  yliopiston 
lääketieteellisen  tiedekunnan 
arvossa  pidetty  psykiatrian 
professori  John  Mack  mah¬ 
dollisesti  käyttäytynyt  'amma¬ 
tillisesti  vastuuttomasti'  ufo- 
sieppauksia  käsitelleissä  tut¬ 
kimuksissaan,  kertoo  tuore 
NatureAehii. 

Lehden  mukaan  tiedekun¬ 
nan  dekaanin  Daniel  Tost- 
esonin  asettaman  komitean  on 
määrä  selvittää,  täyttääkö 
Mackin  tutkimukset  yleisesti 
hyväksytyt  tieteelliset  kriteerit. 

John  Mack  julkaisi  vuosi 
sitten  tutkimuksistaan  kirjan 
Abduction:  Humun  Encoun- 
ters  with  Aliens,  joka  nousi 
heti  myyntitilastojen  kärkeen 
ja  professorista  tuli  radio-  ja 
televisiokanavien  talk-shovv  - 
ohjelmien  yksi  suosituimmista 
esiintyjistä  kaikkialla  Yhdys¬ 
valloissa.  Kirja  käsittelee  13 
sieppaustapausta,  joissa  siepa¬ 
tut  olivat  kertomansa  mukaan 
joutuneet  muun  muassa  ava¬ 
ruusolentojen  seksuaalisen 
hyväksikäytön  kohteiksi. 

Mackin  tapausta  selvittä¬ 
vän  tutkimuskomitean  johtaja, 
professori  Arnold  Reiman  on 
kieltäytynyt  kommentoimasta 
komitean  toimeksiantoa.  “Ra¬ 
portti  aiheesta  on  parhaillaan 
valmisteilla  ja  mitä  sen  jälkeen 
tapahtuu,  se  ei  ole  meidän 
päätettävissä”,  hän  totesi  tou¬ 


kokuussa  Chicago  Tribune  - 
lehdelle. 

John  Mackia  on  pidetty 
yhtenä  alansa  arvostetuimpana 
tutkijana.  Hän  muun  muassa 
perusti  psykiatrisen  osaston 
Harvardin  opetussairaalaan 
Cambridge  Hospitaliin.  Chi¬ 
cago  Tribune  -lehden  mukaan 
Mackin  gollegat  arvelevat  nyt 
hänen  menneen  sieppaustut- 
kimuksissaan  tieteellisessä 
mielessä  hakoteille  väittäes¬ 
sään,  että  ihmisiä  on  joutunut 
ulkoavaruudesta  tulleiden 
muukalaisten  sieppausten  koh¬ 
teiksi  ja  että  he  tarvitsevat 
hoitoa. 

65-vuotias  John  Mack  on 
ollut  tutkimuksista  syntyneen 
kohun  seurauksena  toimitta¬ 
jien  tavoittamattomissa.  Viime 
vuonna  hän  kertoi  yhdysvalta¬ 
laiselle  Associated  Press  -uu¬ 
tistoimistolle,  ettei  hän  itse 
välttämättä  uskonut  avaruuso¬ 
lentoihin.  Hän  ei  kuitenkaan 
pitänyt  potilaitaan  henkisesti 
sairaina,  eikä  uskonut  heidän 
joutuneen  insestin,  raiskauk¬ 
sen  tai  muun  hyväksikäytön 
kohteiksi.  Lehtitietojen  mu¬ 
kaan  Relmanin  komitean 
raportin  on  määrä  tulla  julki 
lähiaikoina.  nu> 


★  ★  ★ 


Euroopan  skeptikot 

kokoontuivat 

Saksassa 

Euroopan  skeptikkojen  vuo¬ 
tuinen  konferenssi  pidettiin 
tällä  kertaa  Rossdorfin  pikku¬ 
kaupungissa  lähellä  Darm- 
stadtia  Saksassa  4.  -  7.  touko¬ 
kuuta.  Ensimmäisen  kerran 
ohjelman  laadinnasta  vastasi 
nyt  äskettäin  perustettu  Skep- 
tikkojärjestöjen  Euroopan  neu¬ 
vosto  (ECSO)  yhteistyössä 
saksalaisen  skeptikkojärjestön 
GWUP:n  (Gesellschaft  zur 
wissenschaft!ichen  IJntersuch- 
ung  von  Paravvissenschaften 
e.V.)  kanssa. 

Yksi  konferenssin  pääai¬ 
heista  käsitteli  havaintojen  te¬ 
koon  liittyviä  ongelmia  ja  itse¬ 
petosta.  “Jopa  antiikin  skep¬ 
tikot  varoittivat  kansalaisia 
luottamasta  liikaa  omiin  ais¬ 
teihinsa.  Tänä  päivänä  tämä 
neuvo  on  ajankohtaisempi 
kuin  koskaan",  totesi  ECSO:n 
sihteeri  Aniardeo  Särmä. 
Alustuksissa  pohdittiin  myös 
rajatieteiden  menestyksen  syi¬ 
tä.  tieteen  pseudotieteellisiä 
juuria,  kreationismia  Euroo¬ 
passa,  astrologien  ennustajan- 
kykyjä,  ekoplasmaa  ja  monia 
muita  skeptikkoja  kiinnostavia 
aiheita. 

Konferenssi  kokosi  yhteen 
runsaat  sata  skeptikkoa  eri 
puolilta  Eurooppaa  ja  se  oli 
järjestyksessä  seitsemäs  vuo¬ 
sittainen  tapaaminen.  Ensi 
vuonna  Euroopan  skeptikoilla 
on  välivuosi,  sillä  Yhdysval- 

loissa  järjestetään  skeptikkojen 
maailmankonferenssi  23.-26. 
toukokuuta.  Seuraava  Euroo¬ 
pan  skeptikkojen  konferenssi 
on  tarkoitus  pitää  Espanjassa 
1997. m» 

★  ★  ★ 

Tapaus  Geller 
vastaan  CSICOP 
loppuunkäsitelty: 

Psyykikko  maksoi 
ensimmäisen  erän  120  000 
dollarin  korvaussummasta 

Itseään  psyykikoksi  kutsuvan 
taikuri  Uri  Gellerin  oikeus- 
taistelu  yhdysvaltalaista  skep- 
tikkojärjestöä  CSICOPia  vas¬ 
taan  on  tältä  erää  loppuun¬ 
käsitelty.  Geller  on  maksanut 
CSICOPille  ensimmäisen 
40  000  dollarin  erän  hänelle 
määrätystä  120  000  dollarin 
korvaussummasta,  kertoo  tuo¬ 
re  Skeptical  Inquirer  -lehti. 

Gellerin  neljä  vuotta  jatku¬ 
nut  sitkeä  oikeudenkäynti 
CSICOPia  vastaan  sai  alkunsa 
International  Herald  Tribune  - 
lehdessä  6.  huhtikuuta  1991 
olleesta  taikuri  James  Randin 
haastattelusta,  jossa  tämä  oli 
kutsunut  Gelleriä  huijariksi 
Randin  mukaan  Gellerin  tem¬ 
put,  jotka  olivat  vetäneet 
lankaan  jopa  arvossapidettyjä 
tieteentekijöitä,  olivat  olleet 
sen  laatuisia,  joita  hän  oli 
tottunut  lukemaan  muropak¬ 
kausten  kyljistä  lapsena  olles¬ 
saan.  "Ilmeisestikään  tieteen¬ 


tekijät  eivät  enää  syö  muroja", 
Randi  oli  huomauttanut  lehden 
haastattelussa. 

Geller  syytti  Randia  ja 
muita  skeptikoita  työntekonsa 
häiritsemisestä  sekä  kunnian¬ 
loukkauksesta  ja  vaati  sekä 
Randilta  että  CSICOPilta  kor¬ 
vausta  yhteensä  15  miljoonaa 
dollaria.  Washington  DC:n  oi¬ 
keus  katsoi  Gellerin  syytökset 
‘joutavanpäiväisiksi  valituk¬ 
siksi’  ja  määräsi  hänet  maksu¬ 
mieheksi. 

Viime  vuosina  Geller  on 
käyttänyt  ilmeisesti  suurim¬ 
man  osan  aikaansa  tunnettuja 
skeptikoita  ja  skeptikkojär- 
jestöjä  vastaan  käymiinsä  oi¬ 
keudenkäynteihin,  jotka  hän 
on  kaikki  hävinnyt. mo 

★  ★  ★ 


Luomisoppia  opetta¬ 
vasta  Kristillisestä 
koulusta  tulossa 
peruskoulua  korvaa¬ 
va  koulu  Helsinkiin 

Helsingin  kaupunginvaltuusto 
päätti  kevään  korvilla,  että 
Jakomäessä  vuodesta  1987 
toimineesta  Kristillisestä  kou¬ 
lusta  tulee  elokuun  alusta 
lukien  peruskoulua  korvaava 
koulu.  Opetusministeri  Olli 
Heinonen  siunannee  päätök¬ 
sen  vielä  kesäkuun  aikana  sen 
jälkeen  kun  koulun  opetus¬ 
suunnitelma  on  palannut  lau¬ 


suntokierrokselta  opetushalli¬ 
tuksesta. 

Kristillinen  koulu  on  aiem¬ 
minkin  pyrkinyt  korvaavaksi 
kouluksi,  mutta  tuolloin  lupa¬ 
hakemus  tyssäsi  opetusminis¬ 
teriöön,  joka  katsoi,  ettei  kris¬ 
tinuskoa  voitu  pitää  lain  vaati¬ 
mana  ‘kansainvälisesti  tunnet¬ 
tuna  kasvatusopillisena  järjes¬ 
telmänä'.  Nyt  lupa  on  ilmei¬ 
sesti  heltiämässä.  “Tiedossa  ei 
ole  mitään  sellaista  seikkaa, 
etteikö  lupaa  voitaisi  antaa”, 
vahvistaa  hallitussihteeri  Mat¬ 
ti  Lahtinen  opetusministeri¬ 
östä  Hän  korostaa  kuitenkin, 
että  viime  kädessä  luvasta 
päättää  opetusministeri  Heino¬ 
nen. 

Epäilyksiä  koulua  kohtaan 
on  herättänyt  ennen  kaikkea 
se.  että  tunnustukselliseen 
kristinuskoon  ja  luomisteori- 
aan  perustuva  maailmankä¬ 
sitys  kuuluvat  olennaisena 
osana  koulun  opetusohjel¬ 
maan  Koulun  rehtori  Jukka 
Launo  myöntää  31.  maalis¬ 
kuuta  ilmestyneessä  Kotimaa- 
lehdessä,  että  koulun  biologian 
opetuksen  lähtökohtana  on 
luomisteoria  Raunon  mukaan 
tosin  5.  ja  6.  luokilla  lapsille 
myös  kerrotaan,  että  “on  pal¬ 
jon  tiedemiehiä,  jotka  uskovat 
evoluutioteoriaan”.  Hän  sanoo 
uskovansa,  että  siinä  iässä 
lapset  kyllä  jo  huomaavat,  että 
ihmisillä  on  eri  näkemyksiä. 

KotimaaAdnAcn  mukaan 
opetusministeriön  edustajat 
olivat  suosittaneet  viime  vuo¬ 
den  marraskuussa,  että  Kristil¬ 
lisen  koulun  asema  vahvistet¬ 
taisiin  yksityisenä  korvaavana 

kouluna.  Hallitussihteeri  Lah¬ 
tinen  arvelee,  että  aika  on 
toiminut  Kristillisen  koulun 
hyväksi  ja  poliitikkojen  taholla 
koulun  aseman  vakiinnuttami¬ 
seen  suhtaudutaan  nyt  myötä- 
mielisemmin  kuin  syksyllä 
1991,  jolloin  koulun  lupahake¬ 
mus  tyrmättiin.  Tähän  men¬ 
nessä  koulu  on  saanut  har¬ 
kinnanvaraista  valtionapua, 
mutta  korvaavana  kouluna  sii¬ 
tä  tulisi  osa  Helsingin  kau¬ 
pungin  koululaitosta.  “Heinä¬ 
kuun  alusta  alkaen  taloutemme 
on  turvattu”,  iloitsee  rehtori 
Jukka  Launo  jo  ennakkoon 
AVjt//W6it/-lehdessä.wo 

★  ★  ★ 

Skepsis  avasi 
kotisivut  Internettiin 

Huhtikuun  puolivälistä  lähtien 
Skepsiksen  toiminnasta  on 
voinut  saada  tietoja  myös 
Internetin  välityksellä.  Yhdis¬ 
tys  on  perustanut  omat  koti¬ 
sivut  WWW  (World  Wide 
Web)  -verkkoon.  Niitä  luke¬ 
maan  pääsee  osoitteella: 

http://www.helsinki.fi/ 

-sjhiltun/skepsis.html 

Kotisivuilta  käy  selville  yhdis¬ 
tyksen  toimintaperiaatteet,  jä- 
seneksiliittymiset  ynnä  muut 
yhdistyksen  toimintaan  liitty¬ 
vät  asiat.  Kotisivuille  on  lisäk¬ 
si  koottu  yhteystietoja  muihin 
skeptisiin  järjestöihin  ja  niiden 
kotisivuihin  sekä  tietoja  miten 


kätevämmin  voi  seuloa  skep¬ 
tikkoja  kiinnostavia  aiheita 
Internetin  valtaisasta  tieto- 
ruuhkasta.  Skepsiksen  kotisi¬ 
vuilta  pääsee  muun  muassa 
selaamaan  Skeptical  Inquirer  - 
lehden  artikkeleita. 

Liittyminen 
Internettiin  helppoa 

Kotisivujen  puuhamiehenä  toi¬ 
minut  Sami  Hiltunen  kertoo, 
että  liittyäksesi  Internettiin 
tarvitset  vähintään  tehokkaan 
386-tyyppisen  PC-tietoko- 
neen,  jossa  on  4  MT  RAM- 
muistia.  v.32bis  modeemin, 
joka  tarjoaa  14400-nopeudella 
toimivan  yhteyden  sekä  Inter- 
net-selailuohjelman,  jonka  saat 
kätevämmin  soittamalla  esi¬ 
merkiksi  Telen  iNet-palvelu- 
numeroon  9800-150150.  Pa¬ 
ketti  sisältää  ilmaiset  Win- 
socket  ja  Netscape  -ohjelmat. 
Ohjelmiston  mukana  tulevat 
asennusohjelma  sekä  yksinker¬ 
taiset  ohjeet  yhteyden  muo¬ 
dostamiseen  ja  palvelun  hinta¬ 
tiedot. 

Hiltusen  mukaan  kiinnos¬ 


tus  Skepsiksen  kotisivuja  koh¬ 
taan  on  jo  nyt  ollut  suuri. 
Yhteydenottoja  on  tähän  men¬ 
nessä  ollut  keskimäärin  sata 
viikossa.  m<> 

★  ★  ★ 

Kvanttifysiikan 
maailmankuva  keräsi 
ennätysyleisön 

Skepsiksen  kevään  viimeinen 
yleisöluento  12.  kesäkuuta  ke¬ 
räsi  ennätysmäärän  kuulijoita 
Helsingin  yliopiston  Portha- 
niaan  Vahtimestarin  arvion 
mukaan  luentosaliin  II  oli  pak¬ 
kautunut  ainakin  280  kuulijaa. 
Monet  joutuivat  tyytymään 
seisomapaikkoihin,  sillä  istu¬ 
mapaikkoja  riitti  vain  250: Ile. 

Filosofian  lisensiaatti  Tar¬ 
ja  Kallio-Tammisen  esitelmä 
kvantti  laisesta  todellisuudesta 
ja  kvanttifysiikan  maailman¬ 
kuvasta  julkaistaan  seuraa- 
vassa,  elo-syyskuun  vaihteessa 
ilmestyvässä  Skeptikossa. mo 

Keskustelua 


Linnaluoto  vastaa: 
Olenko  nähnyt  ufoja? 

Lukuisat  ursalaiset  katselivat 
varmaankin  MTV:n  Mediape¬ 
lissä  esitettyä  ufokeskustelua 
huhtikuussa.  Tunnettu  tähti- 
harrastaja,  Martti  Muinonen. 
Lappeenrannasta  soitti  ohjel¬ 
maan  ja  ihmetteli,  miksi  täh- 
tiharrastajat  eivät  näe  ufoja, 
vaikka  sadat  harrastajat  ovat 
tuijottaneet  yötaivasta  satoja¬ 
tuhansia  tunteja. 

Tapani  Kuningas  vastasi 
Ensin  hän  moitti  Ursaa  siitä, 
että  Suomessa  ei  ole  tutkittu 
asiaa.  Toiseksi  hän  kertoi  tun¬ 
tevansa  kymmeniä  Ursan  jä¬ 
seniä,  joilla  on  omia  ufo¬ 
havaintoja.  Esimerkkinä  hän 
mainitsi  Ursan  toiminnanjoh¬ 
tajan.  Kun  häneltä  tiukattiin 
asiasta  tarkemmin,  hän  viittasi 
lähteenään  Ilta-Sanomiin.  Var¬ 
maankin  tuo  kohta  keskuste¬ 
lussa  jätti  monet  hämmennyk¬ 
siin.  Mistä  siis  oli  kysymys? 

Asia  selviää,  kun  lukee 
kyseisen  Ilta-Sanomien  viik¬ 
koliitteessä  4.2. 1 995  julkaistun 
näyttävän  artikkelin.  Juttu  oli 
otsikoitu:  “Tiede  ja  todellisuus 
tyrmäävät  ufohysterian:  EI 
SIELTÄ  OLE  LÖYTYNYT 
KETÄÄN!” 

Seuraavassa  lainaus  teks¬ 
tistä:  "Satelliitit  voivat  lentää 
rykelmissä.  Tunnistamatonta 
tietenkin  löytyy  taivaalta,  var¬ 
sinkin ,  jos  havaitsija  ei  tunne 
taivaan  ilmiötä,  fd  kand. 
Seppo  Linnaluoto  selvittää 
Linnaluoto  on  Tähtitieteellisen 
yhdistyksen,  Ursan,  toimin¬ 


nanjohtaja.  )  hdistykseen  kuu¬ 
luu  n  6000  jäsentä,  ja  moni 
heistä  on  nähnyt  tunnista¬ 
mattomiksi  jääneitä  valoilmi¬ 
öitä,  mutta  yhdenkään  jäsenen 
Linnaluoto  ei  ole  koskaan 
kuullut  raportoineen  mistään 
ilmiöstä,  joka  viiltäisi  avaruu¬ 
desta  tulleisiin  olentoihin. 

"Kun  opiskelin  tähtitiedet¬ 
tä  60-luvun  lopussa,  nain  ker¬ 
ran  itsekin  viisi  valopistettä, 
jotka  kulkivat  yli  taivaan  ja 
joita  en  tunnistanut  Ne  saat¬ 
toivat  olla  rykelmä  avaruusro¬ 
mua  tai  satelliitteja 

On  kuitenkin  ärimmäisen 
harvinaista,  että  tähtitaivaan 
ilmiöitä  tunteva  näkee  jotakin, 
mitä  hän  ei  itse  tunnista  . 
Linnaluoto  korostaa.  Linna- 
luodon  tiedossa  ei  ole  muual¬ 
takaan  maailmasta  ehtaan 
vakuuttavaa  ufohavaintoa 

Lisäselvityksenä  havain¬ 
nosta  voisi  vielä  sanoa,  että  se 
tapahtui  Ursan  tähtitornista 
Helsingin  Kaivopuistosta,  sitä 
havaitsivat  muutkin  kokeneet 
harrastajat  ja  että  ilmiön  kesto 
oli  parisenkymmentä  sekuntia. 
Valopisteiden  selityksenä  voi¬ 
sivat  olla  kenties  myös 
Suomenlahden  yllä  lentänyt 
yksi  tai  useampi  lentokone. 
Tapaus  ei  kuitenkaan  tuntunut 
niin  hätkähdyttävältä,  että  siitä 
olisi  laajalti  kerrottu  harras¬ 
tajapiireissä. 

Vastaus  otsikon  kysymyk¬ 
seen  riippuu  siis  siitä,  miten 
ufo  määritellään.  Kaikilla 
ihmisillä  on  joka  päivä  luke¬ 
mattomia  sellaisia  aistimuksia, 
joiden  aiheuttaja  jää  tunnis¬ 
tamatta.  Miksi  kummassa  ufo- 


harrastajat  tarjoavat  taivaalla 
ja  maassa  näkyville  tunnis¬ 
tamattomille  ilmiöille  selittä¬ 
jäksi  vieraiden  sivilisaatioiden 
edustajia?  Sitä  en  voi  miten¬ 
kään  käsittää. 

TV. n  ufokeskustelun  pa¬ 
himpia  vikoja  oli  se.  että 
käsitteelle  ufo  ei  annettu  min¬ 
käänlaista  määritelmää.  Nyt 
osa  soittajista  ja  ehkä  kes¬ 
kustelijoistakin  tarkoitti  niillä 
vieraiden  sivilisaatioiden  ava¬ 
ruusaluksia  ja  Tapani  Kunin¬ 
gas  taas  ainakin  selostetussa 
keskustelun  kohdassa  tarkoitti 
sillä  havaintohetkellä  tunnis¬ 
tamatonta  taivaalla  näkynyttä 
ilmiötä.  Puhelinäänestyksen 
kysymys  "Uskotko  ufoihin?" 
annettiin  myös  ilman  min¬ 
käänlaista  selitystä. 

Martti  Muinonen.  Ilta-Sa¬ 
nomat  ja  Ursan  näyttely 
Tekniikan  museossa  käsit¬ 
telivät  kaikki  tätä  teemaa:  Mitä 
paremmin  tunnet  taivaan  ilmi¬ 
öt,  sitä  vähemmän  näet  ufoja. 
Ursaan  voi  lähettää  raportteja 
oudoista  valoilmiöistä  Katoa¬ 
vatko  Ufot?  -kirjassa  julkais¬ 
tulla  lomakkeella.  Kirjan  luke¬ 
neet  eivät  ilmeisesti  kuiten¬ 
kaan  ole  juuri  nähneet  näitä 
ilmiöitä,  koska  täytettyjä  ra¬ 
portteja  on  saatu  vain  vähän 

Seppo  Linnaluoto, 
Ursan 

toiminnanjohtaja 

Tulevia  tapahtumia 


Skepsiksen 

kesäretki 

Skepsiksen  hallitus  on  päät¬ 
tänyt  järjestää  perinteiseen 
tapaan  kesäretken  tänäkin 
vuonna.  Retken  ajankohdaksi 
on  suunniteltu  elokuun  vii¬ 
meistä  viikonloppua  (26- 
27.8.),  mutta  ohjelma  oli  vielä 
avoin  lehden  painoon  men¬ 
nessä.  Hallituksesta  kuitenkin 
kerrottiin,  että  retki  olisi  tällä 
kertaa  suunnattu  erityisesti 
nuorille  skeptikko-jäsenille  ja 
paikkana  olisivat  mahdollisesti 
Turku  ja  Karjaa. 

Tarkempia  tietoja  kesä¬ 
retken  ohjelmasta  saa  yhdis¬ 
tyksen  sihteeriltä  Anneli 
Aurejärveltä,  puhelin  90  - 
825  2285  tai  yhdistyksen 
palvelunumerosta  90  -  7227 
0195  Sihteeri  ottaa  vastaan 
myös  ilmoittautumisia  tai  sen 
voi  jättää  palvelunumerossa 
toimivaan  vastaajaan. 


★  ★  ★ 

Syksyn  yleisö¬ 
tilaisuudet 

Syksyllä  yhdistys  järjestää 
neljä  yleisötilaisuutta,  joiden 
yhteisteemana  on  tietoisuus. 
Tilaisuudet  pidetään  Helsingin 
yliopiston  Porthaniassa,  luen¬ 


tosali  IV,  keskiviikkoisin  13.9, 
11.10,  15.11.  ja  13.12.  kello 
18.00  paitsi  ensimmäinen,  jo¬ 
ka  alkaa  jo  kello  17.00. 

Tilaisuuksien  tarkempi 
ohjelma  selviää  seuraavasta 
.S^tyjr/Mo-lehdestä  ja  yhdis¬ 
tyksen  palvelupuhelimesta. 
Tilaisuuksista  pyritään  kerto¬ 
maan  laajasti  myös  useissa 
tiedotusvälineissä. 

Liity  Skepsiksen  jäseneksi! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  sihteerille  osoitteella  Anneli  Aurejärvi,  Sireenitie  1  Ob  A2,  01390  VANTAA. 
Yhdistyksen  jäsenmaksu  (sisältää  Skeptikko-lehden  tilauksen)  on  100  mk  (alle  20-vuo- 
tiaille  30  mk),  jonka  voit  maksaa  yhdistyksen  tilille 

PSP  80001 1-465302 

Voit  myös  tilata  Skeptikko-lehden  liittymättä  jäseneksi.  Tilausmaksu  on  sama  100 
mk/vuosi.  Käytä  tilauslomakkeena  oheista  jäsenanomusta  ja  ilmoita  vain  niinesi  ja 
osoitteesi  ja  merkitse  lomakkeeseen,  ettet  halua  liittyä  jäseneksi. 


X  . . . 

JÄSEN  ANOMUS 

Nimi 

Ammatti  ja  koulutus 

Lähiosoite 

Postitoimipaikka 

Puhelin 

Työpaikka 

Työpaikan  lähiosoite 

Postitoimipaikka 

Puhelin 


Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut, 
jäsenyys  muissa  tieteellisissä  yhdistyksissä,  erityiset  mielenkiinnon  kohteet  (käytä  tarvittaessa 
erillistä  paperia): 


Hyväksyn  Skepsis-yhdistyksen  säännöissä  määritellyn  tarkoituksen  ja 
toimintaperiaatteet  (ks.  seuraava  sivu)  ja  haluan  liittyä  yhdistyksen  jäseneksi 


Päiväys 

Allekirjoitus 

SKEPSIS 


Skepsis  on  1987  perustettu  suomalaisten  skeptikkojen  yhdistys.  Skepsiksen  toimintaperiaatteet 
ovat  samantapaiset  kuin  yhdysvaltalaisen  CSICOPin  (Committee  for  the  Scientific  Investigation  of 
Claims  of  the  Paranormal),  mutta  se  toimii  täysin  itsenäisesti  vaikkakin  yhteistyössä  CSICOPin  ja 
muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  periaatteista  seuraavaa: 

Yhdistyksen  tarkoitus  on: 

♦  Edistää  paranormaaleja  ilmiöitä  koskevien  väitteiden  objektiivista  ja  puolueetonta  tieteellistä 
tutkimusta,  ottamatta  näiden  väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

♦  Ylläpitää  tällaisesta  tutkimuksesta  kiinnostuneiden  ihmisten  verkostoa  sekä  pitää  yhteyttä 
vastaavanlaisiin  yhteisöihin  kotimaassa  ja  ulkomailla. 

♦  Julkaista  paranormaaleja  ilmiöitä  koskevia  väitteitä  tutkivia  artikkeleja  ja  kirjoja  sekä  laatia 
tällaisia  väitteitä  sisältävien  julkaisujen  bibliografioita. 

♦  Järjestää  alaan  liittyviä  kokouksia  ja  konferensseja  sekä  harjoittaa  valistus-  ja  tiedotus¬ 
toimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi  yksityishenkilöitä  ja 
oikeuskelpoisia  yhteisöjä,  jotka  hyväksyvät  edellä  mainitut  yhdistyksen  periaatteet. 

Skepsis  ry: n  hallitus 


Ilpo  V.  Salmi  (puheenjohtaja)  Timo  Kaitaro  (varapuheenjohtaja) 

Anneli  Aurejärvi  (sihteeri)  Eero  Joutsikoski 

Robert  Brotherus. 


Skepsis-yhdistyksen  tieteellinen 
neuvottelukunta 


professori  Nils  Edelman 
amanuenssi  Harry  Halen 
dosentti  Raimo  Keskinen 
professori  Kirsti  Lagerspetz 
professori  Anto  Leikola 
professori  Nils  Mustelin 
dosentti  Heikki  Oja 
VTK  Jan  Rydman 
dosentti  Veijo  Saano 
apulaisprofessori  Raija  Sollamo 
professori  Raimo  Tuomela 
professori  Johan  von  Wright 


apulaisprofessori  Kari  Enqvist 
professori  Pertti  Hemänus 
dosentti  S.  Albert  Kivinen 
professori  Raimo  Lehti 
LKT  Matti  A.  Miettinen 
professori  Ilkka  Niiniluoto 
professori  Jeja  Pekka  Roos 
professori  Heikki  Räisänen 
professori  Anssi  Saura 
FL  Tytti  Sutela 
professori  Yrjö  Vasari 
dosentti  Risto  Vuorinen 


Jäsenasioista,  lehtitilauksista  ja  muista  yhdistyksen  toimintaan  liittyvistä  kysymyksistä  pyydetään 
neuvottelemaan  yhdistyksen  sihteerin  kanssa,  puh.  90  8252  285  tai  postitse: 


Anneli  Aurejärvi 

Sireenitie  10b  A2 
01390  VANTAA 


Yhdistys  on  Tieteellisten  seurain  valtuuskunnan  jäsenjärjestö 

English  suminary 

Skepsis  enters  the 
Internet 

editoria!  by  Ilpo  V.  Salmi 

The  Scientific  Committee  of 
Skepsis  has  often  expressed  its 
vvish  that  the  association 
would  be  more  ‘youth-orien- 
ted’.  In  this  light  Skepsis  has 
developed  a  project,  Parafaet, 
vvith  the  idea  being  to  activate 
more  high  school  students. 
The  start  of  this  project  vvas 
marked  by  the  launch  of 
Skepsis’s  ovvn  World  Wide 
Web  pages  at 

http://www.  helsinki.fi/-sjhiltun 
/skepsis. html.  This  vvay  stu¬ 
dents  can  via  school  or  library 
Computers  form  active  discus- 
sion  groups  vvith  topics  related 
to  sceptism  and  critical  think- 
ing 

★  ★  ★ 

Chiropractic,  a  lega- 
lized  superstition? 

Mahlan  W  Wagner 

Bone  and  muscle  manipulation 
as  a  method  for  healing  has  a 
long  past  reaching  back  to 
Hippocrates  and  Gates.  The 
Chiropractic  of  today.  also 
knovvn  more  generally  as  Spi- 
nal  Manipulation  Therapy. 
vvas  discovered  in  the  United 
States  in  1895  by  an  unedu- 
cated  grocer.  mesmerist  and 


spiritualist,  Daniel  Dave 
Palmer.  “Although  the  roots  of 
Chiropracic  are  in  pseudo- 
science,  it  is  the  third  most 
popular  treatment  type  just 
after  standard  medical  treat¬ 
ment  and  dental  surgery”.  says 
Dr  Wagner  The  article  is 
based  on  the  presentation 
given  by  Dr  Wagner  to  the 
Eurosceptics  in  Rossdorf  last 
May. 


★  ★  ★ 

Socrates  award 
granted  for  critical 
education 

Skepsis  has  granted  Sini  Hir- 
sikangas-Huttunen  the  nevvly 
introduced  Socrates  avvard. 
The  avvard  vvas  appointed  to 
her  for  her  continuous  vvork 
vvith  high  school  students.  The 
board  of  Skepsis  founded  the 
avvard  earlier  this  year,  and  it  's 
function  is  to  advocate  the 
syntbiosis  betvveen  education 
and  critical  thinking.  Mrs. 
Hirsikangas-Huttunen  has 
been  vvorking  as  a  biology  and 
geography  teacher  in  Karjaa 
high  school  for  nearlv  10  years 
and  during  that  time  has  eg. 
coached  a  philosophy  group 
for  her  students  vvith  fin  e  suc- 
cess. 


★  ★  ★ 


New  chairman  for 
Skepsis 

Skepsis's  annual  meeting  in 
March  elected  a  new  chairman 
for  the  association.  Mr.  Ilpo 
Salmi  took  over  Mr.  Veli 
Toukomies's  duties,  vvho 
governed  Skepsis  for  the  past 
vear.  Mr.  Salmi  is  a  devoted 
and  respected  sceptic  and  a 
founding  member  of  Skepsis. 
Mr.  Toukomies  decided  to 
drop  h  is  chairmanship  due  to 
his  own  professional  duties. 

★  ★  ★ 

Doctors  critical 
towards  alternative 
medicine 

According  to  a  survey  made 
by  the  finnish  doctors  asso¬ 
ciation,  doctors  are  fairly  criti¬ 
cal  towards  alternative  medici¬ 
ne.  Attitudes  were  most  positi- 
ve  tovvards  chiropractic,  36 
percent  of  respondees  were 
vvilling  to  see  it  being  used 
more  widely. 

Faith  healing  received 
most  criticism.  57  percent  con- 
sidered  it  deceiving  ill  people. 

The  survey  was  made  in 
the  beginning  of  this  year.  75 
percent  of  the  doctors  respon- 
ded. 

Skeptikko  toivottaa  antoisia  kesäpäiviä 


Kun  tarvitaan 
nopeaa  kivun  lievitystä 

Ketorin 

ketoprofeeni 

Ketorin  imeytyy  nopeasti.  Se  auttaa*  Päänsärkyyn  »Flunssaan 

•  Lihas- ja  nivelsärkyyn  «Hammassärkyyn  «Kuukautiskipuihin 

•  Reumasärkyyn. 

Ketorin  helpottaa  myös  tulehdusta  ja  alentaa  tehokkaasti  kuumetta. 
Joillekin  harvoille  Ketorin  ei  kuitenkaan  sovi.  Jos  saat  allergisia 
reaktioita  muista  särkylääkkeistä,  sinulla  on  mahahaava,  munuais- 
tai  maksasairaus,  olet  raskaana  tai  imetät,  neuvottele  käytöstä 
lääkärin  kanssa.  Alle  12-v.  vain  lääkärin  määräyksellä.  „  ' 


Thtustu  pakkauksen  käyttöohjeeseen. 


•RION 


^  ;  Ketorin, 1 

nopeaan [ 
kivun  lievitykseen  i 

